qundao/data-zh-poetry huggingface dataset:
咏戍卒·其一
作者：王世贞
朝代：明

夜静风高角自鸣，铁衣长挂酒频倾。细君莫厌离家语，争道明朝又出兵。
咏戍卒·其二
作者：王世贞
朝代：明
体裁：七言绝句

潞水驿前双画桡，送君频上又相邀。征衣半湿离筵酒，心到阊门第几桥。
咏戍卒·其二
作者：王世贞
朝代：明
体裁：七言绝句

萧疏病骨怕逢秋，伏雨斜风到枕头。一夜芭蕉恼不彻，他自无情我自愁。
咏戍卒其二
作者：王世贞
朝代：明
体裁：七言绝句

岁岁从军出酒泉，未知何日勒燕然。相逢莫更嫌衰贱，多少黄沙掩少年。
咏无住观中物四首 其一 白鹦鹉
作者：王世贞
朝代：明

仙音隐隐似云和，雪色衣裳推素娥。生长白莲花瓣内，那能不遣诵弥陀。
咏无住观中物四首 其三 驯鸽
作者：王世贞
朝代：明

日长行散步庭皋，插羽佳人媚寂寥。五色别成铺地锦，千铃忽起半天娇。
咏无住观中物四首 其二 双鹤
作者：王世贞
朝代：明

青田别种是胎仙，午夜清音彻九天。我诵黄庭换凡骨，他时一点破苍烟。
咏无住观中物四首 其四 朱鱼
作者：王世贞
朝代：明

猩红数点媚清泠，暖藻香萍度此生。莫向江湖贪广阔，近来鱼网大纵横。
咏无住观中物四首·白鹦鹉
作者：王世贞
朝代：明

仙音隐隐似云和，雪色衣裳推素娥。生长白莲花瓣内，那能不遣诵弥陀。青田别种是胎仙，午夜清音彻九天。我诵黄庭换凡骨，他时一点破苍烟。日长行散步庭皋，插羽佳人媚寂寥。五色别成铺地锦，千铃忽起半天娇。猩红数点媚清泠，暖藻香萍度此生。莫向江湖贪广阔，近来鱼网大纵横。
咏江令
作者：王世贞
朝代：明

江令好为佞，佞辞何太工。拈来摄山草，吹着后庭风。佛日不相照，君恩难望终。犹输孔范死，虚慨鲁侯忠。搏颊咸阳市，伤心建业宫。南冠无故墅，应始悟三空。
咏物体六十六首 其一 梅花
作者：王世贞
朝代：明

窈窕娉婷白玉肤，立残清照角声孤。陇头风起家家雪，庾岭人归字字珠。南国容华愁易老，中原消息梦还徂。东君大许群芳在，次第冰霜问有无。
咏物体六十六首 其七 杏花
作者：王世贞
朝代：明

谁剪仙人六出花，从教春色倍妍华。移来上苑霞千树，种就河阳锦万家。破萼东风青旆晓，亚枝残照玉鞭斜。曲江旧是题名侣，零落孤村谩自嗟。
咏物体六十六首 其三 桃花
作者：王世贞
朝代：明

度索山头春正奢，安期玉枣并如瓜。谁留汉殿千秋核，瞥见秦人万树花。枝动乍沾眉际月，蕊残微破脸中霞。莫嫌蜂蝶无才思，闻道东邻有宋家。
咏物体六十六首 其三十 水仙花
作者：王世贞
朝代：明

瑶池消息路还通，谪籍初分弱水东。吟罢冰壶秋片片，摘残珠蕊夜丛丛。霓裳舞夺唐宫月，纨扇歌留汉殿风。零落总如交甫佩，汉江清梦晓来空。
咏物体六十六首 其三十一 草芙蓉
作者：王世贞
朝代：明

江浦波心千叶残，江干木末万花酣。夹城含露辉天仗，高堞垂霞护锦官。欢似美人临镜坐，愁如思妇怯衣寒。幽怀一片凭秋月，桃李如今梦已阑。
咏物体六十六首 其三十七 菖蒲
作者：王世贞
朝代：明

曾闻异种饶嵩岳，又见枢精应玉衡。老去乾坤专一室，少来泉石便同盟。仙人数节真堪饵，怨妇怜花枉得名。欲向韩终为弟子，还丹未拟付谁成。
咏物体六十六首 其三十三 老少年
作者：王世贞
朝代：明

秋色空庭媚眼明，嫣然衰叶转盈盈。虚怜夏女能倾族，恰比徐娘尚有情。裛露丹枫聊借润，拒霜黄菊肯同盟。春英三五曾涂抹，短蔓长条恨已生。
咏物体六十六首 其三十九 西湖柳
作者：王世贞
朝代：明

万条金缕弄轻柔，织雨笼烟不自由。皎似王恭初月下，宛如张绪旧风流。眠腰只益闺中恨，窥眼长牵陌上愁。元是白公堤畔种，可能无梦到杭州。
咏物体六十六首 其三十二 玉簪花
作者：王世贞
朝代：明

湛湛娟娟白露漙，折来纤手映俱寒。斜依阿鬌千丝髻，好傍芙蓉七叶冠。拥坐金钗愁自失，辟尘犀导懒同看。佳人别有贞心托，倚遍东风十二栏。
咏物体六十六首 其三十五 梧桐
作者：王世贞
朝代：明

青葱峭茜秋十寻，髯松筱竹云沈深。阿阁天空凤双下，吹台风归龙一吟。已闻峄阳足远调，复见露井饶清阴。仓皇爨下荷拂拭，未孤衔恩一片心。
咏物体六十六首 其三十八 芭蕉
作者：王世贞
朝代：明

亭午方床鹿梦过，起看纱碧上文波。琮琤半杂淇园竹，摇曳仍疑下泽荷。太液风低初捲袖，阳台雨细不沾罗。莫言弹事休文苦，听罢秋声恨转多。
咏物体六十六首 其三十六 苔
作者：王世贞
朝代：明

小径时荒辙迹稀，坐看苍翠欲成围。封云石峭寒生发，过雨庭空湿作衣。露井纷纷残月上，斜阳点点落花飞。长门亦自经年合，玉辇于今事已非。
咏物体六十六首 其三十四 蟠松
作者：王世贞
朝代：明

峭茜青葱滃不消，苍然岳色满庭皋。虬髯欲振千林月，凤吹遥翻万壑涛。摧挫冰霜心自保，屈盘霄汉意徒高。坚贞欲有刘生咏，憔悴逢人用解嘲。
咏物体六十六首 其九 王太史宅赋得绿牡丹
作者：王世贞
朝代：明

洛阳名园十万家，天香国艳自争誇。何如王子缑山岭，别有仙人萼绿华。秦女晓妆将掩鬓，曲江春宴剪为纱。姚黄魏紫应无限，并作山城五色霞。
咏物体六十六首 其二 红梅花
作者：王世贞
朝代：明

琼姿元自傲冰霜，不作东风桃李肠。舞罢转怜如意点，歌残别拟寿阳妆。瑶池月上仙人醉，洛浦霞生帝子狂。为问胭脂山下雪，可翻新谱到西羌。
咏物体六十六首 其二十 茉莉花
作者：王世贞
朝代：明

小立亭亭度夕阳，冰肌却洗市门妆。目成还拟昏黄约，鼻观先参黯淡香。自是维摩羞薝卜，虚劳乐府咏都梁。应怜旧侣颜如玉，瘴雨蛮烟总断肠。
咏物体六十六首 其二十一 夹竹桃之一
作者：王世贞
朝代：明

一枝幽艳两分柯，岂比长松附女萝。有节不愁春事晚，无言自拟岁寒过。枝枝上苑啼红颊，叶叶清潭写翠蛾。好似王家佳子弟，隔江团扇唱侬歌。
咏物体六十六首 其二十七 萱花
作者：王世贞
朝代：明

离离朱蕊傍雕栏，雨叶烟跗夏未残。无酒此乡偏淡荡，有书从竹共平安。花开锦里名长乐，树出嵇家号合欢。何以北堂常植此，三荆同拟百年看。
咏物体六十六首 其二十三 蜀葵花
作者：王世贞
朝代：明

万里锦城通道远，十年金井沐恩深。幽兰空谷各从好，劲草疾风知见寻。不独秋霜能卫足，由来朝日便倾心。殷勤好诵虞蘩赋，笑杀相如漏上林。
咏物体六十六首 其二十九 佛见笑
作者：王世贞
朝代：明

曼陀优钵总堪疑，上苑何由借一枝。为问天华拈法处，可当迦叶破颜时。给园初果知难结，色界孤根未可移。肯为东君怨摇落，因风片片浴香池。
咏物体六十六首 其二十二 夹竹桃之二
作者：王世贞
朝代：明

为以幽姿淩雪霰，不将仙骨傍风尘。轻回粉面依萧史，细袅琼琚似洛神。栖凤错疑瑶海实，化龙还忆武陵人。肩舆径造无烦主，怕有渔郎指避秦。
咏物体六十六首 其二十五 桂花
作者：王世贞
朝代：明

五岭秋清瘴欲消，尉佗城外锁岧峣。金鹅岫暖花争发，玉兔宫寒叶未凋。明月自吹灵隐粟，白云谁诵小山谣。天香莫怪誇君采，曾蹑仙人上汉桥。
咏物体六十六首 其二十八 酴醾花
作者：王世贞
朝代：明

暗香柔态出风尘，未取蒙茸刺眼新。妆粉不随朝雨尽，额黄长傍晚山匀。六朝清咏传倡女，三殿芳醪遍从臣。记取落英收拾后，流苏帐底有馀春。
咏物体六十六首 其二十六 菊花
作者：王世贞
朝代：明

三径虽荒尔尚存，故将秋色点衡门。千林落木谁堪殿，九日浮萸迥独尊。甘谷可延胡傅考，沅波谁返屈生魂。何如且向东篱下，潦倒支颐付酒樽。
咏物体六十六首 其二十四 兰花
作者：王世贞
朝代：明

十年憔悴傍灵均，澧浦传波色尚新。总为握香誇大国，可无含意托幽人。荣庭秀夺三花晓，纫佩芳留九畹春。我自当门逢弃掷，敢将时调怨沈沦。
咏物体六十六首 其五 梨花
作者：王世贞
朝代：明

暖雪柔芳出锦除，怪来蜂蝶尽揶揄。晨妆未散垂垂粉，晚泪初匀簌簌珠。愁对峭风时欲语，梦回残月意同孤。莫言零落无人问，自有冰心在玉壶。
咏物体六十六首 其五十 黄鹂
作者：王世贞
朝代：明

绿阴春净绣帘空，媚眼金衣调转工。睍睆坐应过白日，閒关疑复诉东风。迁乔出谷聊相慰，止棘翻花故一丛。莫道君王浑厌听，上林新有鼓簧宫。
咏物体六十六首 其五十一 白鹇
作者：王世贞
朝代：明

绀趾霜毛亦太奇，亭亭孤立夕阳移。鸡群欲挽难为色，鸥侣虽盟不并姿。琪树寸红分历乱，碧潭双玉照参差。知卿久擅南州誉，曾记开元李白词。
咏物体六十六首 其五十七 鸠
作者：王世贞
朝代：明

眤眤春风墙外枝，怜晴诉雨立多时。可能如鹊巢谁补，幸不为鹰眼尚疑。垂老厌扶青玉杖，微官犹恋白云司。长安耐有饥乌在，大可相将集凤池。
咏物体六十六首 其五十三 鹤
作者：王世贞
朝代：明

伏顶丹砂天下稀，欲栖珠树复鶱飞。缑山一去无今古，华表千秋有是非。碧海天回俱递响，白云风剪自成衣。君侯纵有乘轩意，不爱人间骨相肥。
咏物体六十六首 其五十九 为人赋白燕
作者：王世贞
朝代：明

掠水穿花拂画梁，此星方合字瑶光。珠帘不辨差池影，玉树长衔旖旎香。明月张楼衣是素，昭阳赵殿粉为妆。零陵一片无情石，巫女风多也学狂。
咏物体六十六首 其五十二 鹦鹉
作者：王世贞
朝代：明

翠领丹黔茜复殷，空庭脉脉自成閒。高怀春草洲边赋，归思秋风陇外山。金锁欲飞愁掣搦，碧纱无伴诉閒关。君恩约略知多少，还似长门闭玉颜。
咏物体六十六首 其五十五 八哥
作者：王世贞
朝代：明

屈戍春寒杨柳烟，雕笼愁闭自年年。曾教府掾吴儿舞，好听参军蜀国弦。欲语畏人还刺促，多才翻更恨芊绵。烟霞极目空惆怅，笑杀韩生感遇篇。
咏物体六十六首 其五十八 鸽
作者：王世贞
朝代：明

绮质霜毛种种殊，飞鸣元只恋庭除。篱边尺鴳聊同适，韝上饥鹰故不如。怖后长依阿育塔，驯来还寄曲江书。相看总是衔恩侣，翘首云霄思有馀。
咏物体六十六首 其五十六 鸳鸯
作者：王世贞
朝代：明

翠领文绡浅着绯，软波芳渚自依依。生怜萧史前身是，长向韩朋故冢飞。璧月联窥秦殿瓦，银灯双上窦家机。烟波最好翻新曲，听罢吴侬并手归。
咏物体六十六首 其五十四 画眉
作者：王世贞
朝代：明

骄飞初傍上林春，百舌黄鹂斗巧频。白雪似侵风里调，青山仍隐画中颦。争誇京兆双弯妩，别取成都十样新。豪兴未除吾计得，平阳歌舞不须人。
咏物体六十六首 其八 牡丹花
作者：王世贞
朝代：明

雕栏曲曲宝妆成，步障春风十里轻。陈氏君臣争结绮，杨家姊妹总倾城。千花夺笑俱回脸，片蕊迎酣别系情。最是洛阳新上巳，谁能不唱丽人行。
咏物体六十六首 其六 玉兰花
作者：王世贞
朝代：明

结绮张星曲未阑，开帘一笑万花看。霓裳夜色团瑶殿，露掌清辉散玉盘。自是蓝田通别种，不同湘浦怨春寒。扬州观里空如雪，争似侬家几树残。
咏物体六十六首 其六十 雉
作者：王世贞
朝代：明

耻入鸡群莫见欺，春风麦陇锦漓漇。文明自古非无象，耿介由来不可移。万里越裳开瑞贡，千秋陈宝有雄祠。离弦不作朝飞曲，要听铙歌第几辞。
咏物体六十六首 其六十一 猿
作者：王世贞
朝代：明

何处翩翩白面郎，曾从说剑学穿杨。悬崖百尺能通臂，过峡三声早断肠。啼入商秋天似水，坐当清夜月如霜。欲将烦恼消除尽，衔果还须礼法王。
咏物体六十六首 其六十三 兔
作者：王世贞
朝代：明

自许干城动主知，莫将三窟负心期。梁园雪霁悬罝日，桂殿天空捣药时。好向中山传鸟迹，毋烦东郭代卢悲。金天倘许荣光借，拟上君王万寿卮。
咏物体六十六首 其六十二 鹿
作者：王世贞
朝代：明

奉车犹忆上林秋，中岁辞荣在一丘。万事从他誇指马，一身甘自任呼牛。失来秦苑谁堪逐，归去吴台好并游。世路未驯从此决，长林丰草且销愁。
咏物体六十六首 其六十五 赋得双塔寺
作者：王世贞
朝代：明

白马西随汉使回，招提对耸古燕台。摩空日月金轮转，分界河山宝树开。法雁影从天外合，烛龙光并夜深来。绀牙青发同归化，朱网丹楹总劫灰。
咏物体六十六首 其六十六 赋得秋梦
作者：王世贞
朝代：明

愁闻卢女罢流黄，露井银床夜未央。漏断朱门花底月，柝寒青海树头霜。逢时宛转欢娱隔，觉后苍茫道路长。不信狂夫能忆否，欲乘云雨问潇湘。
咏物体六十六首 其六十四 朱鱼
作者：王世贞
朝代：明

咫尺清泠一镜收，明霞点点在中流。惊鳞忽捲桃花片，劳尾徐牵赤玉钩。万里江湖宽出入，半庭烟雨足沈浮。翻波菡萏时相傍，窥沼鵁鶄迥自愁。
咏物体六十六首 其十 又赋绿牡丹
作者：王世贞
朝代：明

百宝台前百艳明，虢家眉淡转轻盈。狂蜂采去初疑叶，么凤藏来祇辨声。自是色香堪绝世，不烦红粉也倾城。江南新样誇天水，调笑春风倍有情。
咏物体六十六首 其十一 海棠花
作者：王世贞
朝代：明

帘幕沈深白日长，一枝娇艳占流光。轻盈着雨难禁态，缥缈萦烟欲断肠。全似太真初起睡，微输合德有生香。昌州应是施龙脑，莫怪当年刺史狂。
咏物体六十六首 其十七 题石榴
作者：王世贞
朝代：明

安石托根知自远，扶南压酢别成鲜。合欢枝上青犹绮，百子池头红已然。初疑宛转珊瑚坠，复似的皪火珠圆。试问图君北堂上，何如玉树谢庭前。
咏物体六十六首 其十三 杜鹃花
作者：王世贞
朝代：明

蜀魄何年别锦城，洛阳春事剧纵横。扶枝细碧娟娟静，坼蕊妖红的的明。啼血自疑新染袂，阳台无复旧归声。如何百羽称尊后，不向烟花暂主盟。
咏物体六十六首 其十九 莲花
作者：王世贞
朝代：明

若耶溪畔多芬菲，镜里红妆天下稀。映日千霞难辨色，回风一水不沾衣。妖童奏曲横桡去，冶女衔羞戴叶归。何似侬溪为属玉，年年花底一双飞。
咏物体六十六首 其十二 芍药花
作者：王世贞
朝代：明

露浥风翻茜欲流，盈盈溱洧布芳洲。谁家士女来相谑，何处王孙不少留。娇似芙蓉还怯水，弱于丛菊未经秋。惟应摘取玄晖句，消破春风烂漫愁。
咏物体六十六首 其十五 紫藤花
作者：王世贞
朝代：明

蒙茸一架自成林，窈窕繁葩灼暮阴。南国红蕉将比貌，西陵青柏结同心。裁霞缀绮光相乱，蔓雨萦烟态转深。最是缠绵长到老，羞听泽畔女贞吟。
咏物体六十六首 其十八 蔷薇花
作者：王世贞
朝代：明

内史台中露未晞，宜春馆里烟霏微。轻苞不雨俄先坼，冶蕊无风恒自飞。倡女摘条愁措指，欢期就结畏钩衣。微吟柳恽新篇罢，瞥见斜阳燕子归。
咏物体六十六首 其十六 石榴花
作者：王世贞
朝代：明

扶疏一树雨嫣然，缃菂丹须倍可怜。贡出涂林朝日媚，栽从积草夜灯然。共誇博望槎中实，还记河阳县里篇。雨露恩深多结子，红颜薄命几时传。
咏物体六十六首 其十四 绣毬花
作者：王世贞
朝代：明

浅白微青艳更柔，淡烟轻雨施仍收。流苏带缓初成结，翡翠帘垂半压钩。误马软尘香自滚，窥枝团月璧俱浮。兰台任更吹多少，不结丁香一段愁。
咏物体六十六首 其四 李花
作者：王世贞
朝代：明

鄠曲千林花事新，一枝娇婉出风尘。歌秾处处停游妓，报玖时时忆故人。露井谩为桃怅恨，烟江未损玉精神。君听大业歌中语，只有杨花泣暮春。
咏物体六十六首 其四十 鸡头
作者：王世贞
朝代：明

百子池头波渺茫，温柔一种别为乡。移从合浦珠初软，采出蓝田玉更香。漫道青精能驻色，虚劳白石强撑肠。君看自是真仙饵，不乞中黄太乙粮。
咏物体六十六首 其四十一 樱桃
作者：王世贞
朝代：明

累垂靺鞨青林端，鹦鹉衔春春未残。粲似玉姬微启笑，煜如金母乍成丹。栽来并耀明光殿，赐出腾辉赤玉盘。不独葡萄先让色，玉门澄酎有馀酸。
咏物体六十六首 其四十七 竹笋
作者：王世贞
朝代：明

大陆千林紫气间，野人零露荷镵还。春盘玉并佳人指，晓殿星分侍从班。凤尾擘云回白日，龙鳞过雨坼青山。亦知馋口浑无厌，刚道淇园秀可删。
咏物体六十六首 其四十三 杨梅
作者：王世贞
朝代：明

吴筵饾饤应无限，不及杨家种最奇。焰焰晴空烧靺鞨，澄澄嘉露滴胭脂。虚劳驿骑传桑椹，忽忆冰盘荐荔枝。散发风林三百颗，可如金阙拜恩时。
咏物体六十六首 其四十九 鹰
作者：王世贞
朝代：明

独立高秋迥不同，金眸青骹气殊雄。衡飞大陆千林偃，侧瞬中天万羽空。乍可羁栖閒白日，宁因饱去忆秋风。君看万里封侯相，此日真成出塞功。
咏物体六十六首 其四十二 枇杷
作者：王世贞
朝代：明

丛黄的皪散青森，五月珍苞出上林。初似金丸能辟鸟，复如崖蜜有来禽。夏熟共传司马赋，秋风还记柏梁吟。祇应祠庙登新日，不分含桃宠独深。
咏物体六十六首 其四十五 橘
作者：王世贞
朝代：明

曾因骚客称嘉树，从此芳名筐篚间。淮浦孤踪一水隔，洞庭千颗两峰殷。烟霞自与长生液，霜霰翻朱渐老颜。棋局便须相伴住，未烦尘世访商山。
咏物体六十六首 其四十八 孔雀
作者：王世贞
朝代：明

炎德由来应火离，即看珠树一双栖。葳蕤翠葆裁金剪，峭茜丹涂间碧泥。咸阳公主萧史曲，庐江小妇仲卿妻。十里徘徊君一顾，应传乐府有新题。
咏物体六十六首 其四十六 佛手柑
作者：王世贞
朝代：明

万里烟波贡越船，上元灯火禁中传。岳莲遥耸排空迹，金粟曾看授记年。自有色香通妙谛，欲将清苦味真诠。汉宫虚擢铜仙掌，消渴文园病未痊。
咏物体六十六首 其四十四 葡萄
作者：王世贞
朝代：明

消渴秋风梦欲苏，珍苞真拟胜醒醐。朝华露结房中液，夜色星完帐里珠。西域酒香眠校尉，上林宫就舍单于。君听魏帝当年诏，拟向甘泉借一株。
咏碧莲花花初正碧久之则纯白矣
作者：王世贞
朝代：明

苞蕊色正碧，碧如碧瑶冠。舒英渐纯白，白胜白玉盘。双成妆甫毕，西母宴将阑。醉驭群鹤苦，雪翎尽摧残。
咏落日
作者：王世贞
朝代：明

冉冉求濛汜，萧萧映桑梓。朱云黯犹射，空江湛转绮。静闻幽禽息，瞥见高蟾起。虚白林外偏，垂杨素氛靡。
咏诸功臣像二十六首 其一 故开国辅运推诚宣力武臣特进光禄大夫左柱国参军国事太傅中军右丞相征北大将军魏国公中山徐武宁王达
作者：王世贞
朝代：明

高皇挽天河，手欲洗乾坤。烟尘既荡除，万古黄屋尊。桓桓徐魏公，二十握櫜鞬。唾手縳僣王，长驱定中原。昼余耕桑地，夜绝殇鬼魂。赫奕奏凯归，屏营杜军门。勋超齐尚父，德远韩王孙。两都对开国，高栋亚天阍。飒爽见英标，蔼然眉宇温。
咏诸功臣像二十六首 其七 故开国辅运守正文臣资善大夫护军诚意伯赠太师刘文成公基
作者：王世贞
朝代：明

有一冠貂蝉，白晰美眉姿。皎如张文成，不愧帝者师。元厦将就倾，良禽择其枝。一见寄帷幄，再见参鼎司。是吐无不倾，灼灼若蓍龟。峻往鲜回互，巧者能间之。终藉帝恩深，归魄于山陲。荣名施后代，百世永不隳。
咏诸功臣像二十六首 其三 故开国辅运推诚宣力武臣特进荣禄大夫右柱国征北将军大都督府左都督同知军国事曹国公岐阳李武靖王文忠
作者：王世贞
朝代：明

神龙排丹霄，云表饶介鳞。何况于曹公，实托肺腑亲。弱冠屏浙东，气欲吞吴人。遗孽窜故都，游魂荡边尘。挺刃躏虎穴，六赢夜亡奔。虏其名王归，驼马百千群。珍货若山积，籍之奉至尊。带砺表忠勋，将与魏邓伦。易世隳家汰，继绝荷皇仁。
咏诸功臣像二十六首 其九 故太子太傅嗣魏国公徐辉祖
作者：王世贞
朝代：明

中山既星陨，嗣公乃霞升。仁孙藉肺腑，荀息为干城。大义当灭亲，一死以自明。敢援椒风顾，忘此板荡诚。捧心见家王，茅土幸未倾。焉知百年后，崇祀表芳名。
咏诸功臣像二十六首 其二 故特进荣禄大夫上柱国太子少保平章军国重事征北左副将军赠太保开平常忠武王遇春
作者：王世贞
朝代：明

高皇下江南，鄂公实军冠。喑呜人尽靡，跳荡敌中断。彭蠡赭汉宫，吴台筑京观。长驱搏燕都，单于夜奔窜。遂与中山王，功割天下半。辕门落天星，短造屈长算。如砺身后盟，抚髀异时叹。寂寂踰百年，帝纶复昭焕。
咏诸功臣像二十六首 其二十 故光禄大夫太子太保兵部尚书赠太保刘忠宣公大夏
作者：王世贞
朝代：明

茂陵志佳兵，华容司职方。力诎徼功士，失毋令得偿。及乎孝皇代，经营膂力刚。锡圭黄河流，杖钺岭海邦。抚此蒸黎瘝，如保赤子伤。君门逮遐陬，磅礡皆春阳。晚途彻帝聪，所披无不当。造膝若一身，密语沃中肠。鼎湖泣遗弓，挥手白云乡。岂无沈几哲，妖竖乱天纲。身名竟璧完，令德假穹苍。
咏诸功臣像二十六首 其二十一 故资政大夫都察院左都御史赠太子太保戴恭简公珊
作者：王世贞
朝代：明

敬皇急治理，虚怀寄群公。造膝日有陈，心腑一华容。浮梁乃亚之，有召无不双。薆语可易传，往往回重瞳。国体既以尊，台纲亦从崇。从容乞骸骨，怃然恻帝衷。有身但殉君，何必首故垄。
咏诸功臣像二十六首 其二十三 故特进光禄大夫左柱国少师兼太子太师吏部尚书华盖殿大学士赠太保杨文襄公一清
作者：王世贞
朝代：明

杨公少颖脱，所职在文墨。倏然受边寄，颇多殷褚惑。战守境外专，安危幄中画。逆竖擅天权，王公俱辟易。振落股掌间，于中出奇策。黄金若流水，出入恣所适。颇采名流誉，兼收死士力。老惫术亦穷，良为智者惜。
咏诸功臣像二十六首 其二十二 故特进光禄大夫左柱国少师兼太子太师吏部尚书华盖殿大学士赠太保杨文忠公廷和
作者：王世贞
朝代：明

蜀江汇岷峨，新都独神王。十九读中秘，雅负公辅望。五十备鼎铉，遂参焦李行。皇天亦佳祸，阉武肆波荡。穆驭穷遐迹，居守艰万状。用藏体犹在，机密身不丧。及乎弥留际，经纶始聊畅。片纸缚元凶，余党皆砧盎。一诏苏九垂，允矣救时相。事久名始易，危身以奉上。
咏诸功臣像二十六首 其二十五 故光禄大夫柱国少师太子太师吏部尚书华盖殿大学士赠太师张文忠公孚敬
作者：王世贞
朝代：明

永嘉天人表，渥颜飘其须。濩落湖海间，垂艾荐公车。属当帝初元，尊亲意未舒。一疏帝心动，再疏皇览俞。片喙折众咻，五载拜三孤。维时颇用壮，物情或不愉。中收大珰权，万姓赖以苏。旋表开国侯，戚畹从削除。人主固明断，公实赞厥图。笑彼富民侯，安足称庙谟。
咏诸功臣像二十六首 其二十六 故特进光禄大夫柱国少师太子太师吏部尚书华盖殿大学士赠太师徐文贞公阶
作者：王世贞
朝代：明

华亭湖泖英，秀发自眉宇。弱冠取高第，俊声菁华圃。珥笔侍丹螭，横经进白虎。师道万古隆，焉惜君相忤。折腰非所论，察眉良独苦。秉铎两巨藩，赐环历华膴。佐铨复掌礼，以至入政府。开济触巨僚，勤诚结英主。彼僚以败归，公始大摅吐。万里却苞苴，黄金尽为土。载观轮台诏，㝢内皆鼓舞。始收遇巷功，不虞若濡雨。
咏诸功臣像二十六首 其二十六 故特进光禄大夫柱国少师太子太师吏部尚书华盖殿大学士赠太师徐文贞公阶
作者：王世贞
朝代：明
体裁：古风

华亭湖泖英，秀发自眉宇。弱冠取高第，俊声菁华圃。珥笔侍丹螭，横经进白虎。师道万古隆，焉惜君相忤。折腰非所论，察眉良独苦。秉铎两巨藩，赐环历华膴。佐铨复掌礼，以至入政府。开济触巨僚，勤诚结英主。彼僚以败归，公始大摅吐。万里却苞苴，黄金尽为土。载观轮台诏，宇内皆鼓舞。始收遇巷功，不虞若濡雨。
咏诸功臣像二十六首 其二十四 故奉天翊运推诚宣力守正文臣特进光禄大夫柱国南京兵部尚书兼都察院左都御史总督四省军务新建伯赠新建侯王文成公守仁
作者：王世贞
朝代：明

明有两文武，新建尤卓荦。少多宏奇藻，而抱纵横略。抗疏得投荒，精神始收着。时清出奇遘，才真任恢拓。唾手收逆王，易如秋振落。虚怀绥叛酋，蔼若春磅礴。信心见良知，千古开绝学。俯仰宇宙内，卓然负先觉。却顾素王宫，堂庑殊龙蠖。
咏诸功臣像二十六首 其五 故开国辅运推诚宣力武臣特进光禄大夫左柱国大都督府左都督同参军国事信国公东瓯汤襄武王和
作者：王世贞
朝代：明

信公里闬旧，蚤托干城寄。征行出必先，遇敌坚始厉。功多冠彻侯，心小取高位。及乎瞿塘郤，稍似失帝意。终念丰沛私，遂尔同英卫。晚途解兵柄，称病力不制。所以恩泽终，颍宋乃反是。
咏诸功臣像二十六首 其八 故翰林院学士承旨知制诰宋文宪公濂
作者：王世贞
朝代：明

皇天厌元运，英主革其物。荡雪万象昏，被之以黼黻。宋公始膺聘，遂尔参密勿。一草十制成，顿回天颜悦。远增鸡林织，近补龙衮阙。青宫重师资，抗表久始决。金侈疏傅赐，诗荣贺监发。覆水忽不收，君恩长断绝。
咏诸功臣像二十六首 其六 故开国辅运推诚宣力武臣特进荣禄大夫柱国征南将军西平黔宁沐昭靖王英
作者：王世贞
朝代：明

西平少沈勇，亲寄异诸儿。三十二元枢，遂副西羌师。虏其名王归，万族尽累累。六诏抗天权，三帅张帝威。颍川首排荡，永昌翼摧劙。侯其寄留后，剪棘抚伤痍。一战贼胆夺，七纵酋心归。身没担王爵，翼世秉公圭。至今二百年，黄屋等崔嵬。
咏诸功臣像二十六首 其十 故奉天靖难推诚宣力武臣特进荣禄大夫右柱国太子太傅征夷将军成国公东平朱武烈王能
作者：王世贞
朝代：明

文皇倡义旗，百战躬自将。毋论大将谁，偏禆皆称良。淇公与成公，雄武雅相当。应敌面面身，倡勇人人强。成公实少年，受赈辟南荒。武侯未渡泸，伏波已告亡。帝惓殊深笃，胙茅等真王。至今东第中，华栋郁相望。
咏诸功臣像二十六首 其十一 故奉天靖难推诚宣力佐理武臣特进光禄大夫左柱国太师英国公定兴张忠烈王辅
作者：王世贞
朝代：明

河间建王略，中道乃摧折。令子实继之，神武绍休烈。已悬彻侯印，遂秉将坛钺。长驱扫南交，富良波为血。三缚叛王归，干城归版籍。首发吴濞谋，精诚昭日月。晚辞北军柄，遂冠坐论列。舆尸竖子哉，玉石同兹孽。
咏诸功臣像二十六首 其十七 故特进光禄大夫左柱国少师兼太子太师吏部尚书华盖殿大学士赠太师刘文靖公健
作者：王世贞
朝代：明

孝皇昔御天，九宇开人文。朴哉刘文靖，力欲使之淳。秉揆若无言，造膝时有陈。六卿握斗杓，盎然万物春。及乎弥留际，千古一君臣。时移道乃见，事屈志恒伸。高卧洛水阳，远与文富伦。九十称地仙，去亦当明神。
咏诸功臣像二十六首 其十三 故光禄大夫少保太子太傅兵部尚书赠太傅于肃悯公谦
作者：王世贞
朝代：明

熙世孽祸萌，妖竖擅天纲。时危巨公出，赤手障八荒。三十官司马，奄有梁晋强。煦若凌冬日，凛若亢夏霜。惟时帝蒙尘，群议沸蜩螗。独公屹不摇，大都自金汤。九重借嚬笑，百辟羡飞扬。所以杀机发，委命燕市场。人定天亦回，骨腐名更香。
咏诸功臣像二十六首 其十九 故特进光禄大夫左柱国少师兼太子太师吏部尚书赠太师李文正公东阳
作者：王世贞
朝代：明

矫矫李长沙，髫年见囊锥。及乎操文柄，万流所趋归。宏基树层构，五彩实彰施。新皇善逸豫，群蛊争媚之。公卿轰然散，而乃独依依。洁身岂不佳，王室阽艰危。回澜非所任，调剂亦不訾。苟存巨公度，焉恤少年讥。
咏诸功臣像二十六首 其十二 故光禄大夫柱国少师兵部尚书华盖殿大学士赠太师杨文贞公士奇
作者：王世贞
朝代：明

长陵寄台阁，所拔凡七臣。文贞一王官，超等肺腑亲。青宫借羽翼，监国日咨询。遂令寰宇间，雅归储皇仁。师保历三朝，夙夜奉一人。间饰文雅观，未漓造化淳。末路厄权珰，有志时屈伸。终然保清白，易名畴与伦。
咏诸功臣像二十六首 其十五 故荣禄大夫少保吏部尚书华盖殿大学士赠特进太傅商文毅公辂
作者：王世贞
朝代：明

商公一书生，三表群英冠。偶然值屯夷，遽尔参涣汗。中踬乃复起，不修睚眦怨。嗣李务含宏，佐彭出谋断。密雪庙社功，景皇复昭焕。力发肘腋奸，权珰稍知惮。事违奉身退，翛然严滩畔。所以马钧阳，怀贤发浩叹。
咏诸功臣像二十六首 其十八 故光禄大夫柱国少师兼太子太师吏部尚书赠太师马端肃公文升
作者：王世贞
朝代：明

马公河岳钟，器宏神亦王。折冲东西垂，屹然金汤壮。秉节忤权珰，寄命一边障。晚途复登庸，台纲肃清亢。中枢借筹筴，铨府推藻镜。片言折群讧，一柱抵崩浪。八十而悬车，犹云无恃杖。缅想成弘际，令人发深怆。
咏诸功臣像二十六首 其十六 故光禄大夫柱国太子太保吏部尚书赠太师王端毅公恕
作者：王世贞
朝代：明

昔在成化朝，群小为蛊惑。贡橐杂苞苴，中使日络绎。三原抚炎徼，抗章夺坚魄。及乎钥留畿，十疏表忠直。天听时一回，国论若有植。白简入都门，倾朝为动色。拂衣南山陲，过者必垂式。孝皇嗣龙飞，元纁慰耆德。既专铨衡寄，复参坐论席。罄欬若一身，谗来微捍格。高空揭太华，狂澜回碣石。何以昭令终，上公特殊锡。
咏诸功臣像二十六首 其十四 故荣禄大夫太子太保吏部尚书赠太保王忠肃公翱
作者：王世贞
朝代：明

昔在英景朝，天步实多艰。矫矫一巨公，降崧自钟山。受脤奠辽海，飞檄扫南蛮。再入司统均，晚际一何殷。不诡亦不比，侃侃曹石间。远迩苞苴绝，旦暮军门闲。左掖造膝归，屹然冠朝班。眉寿古所希，荣名安可攀。
咏诸功臣像二十六首 其四 故开国辅运推诚宣力武臣特进荣禄大夫右柱国大都督府右都督征西将军同参军国事卫国公宁河邓武顺王愈
作者：王世贞
朝代：明

卫公田家子，神勇自天授。十六冠军锋，二十寄戎首。洪都既如盘，襄樊同拉朽。长驱扫中原，曹宋相先后。功大心转细，爵崇以卑守。西羌十万帐，一战皆吾有。辕门将星坠，悲声咽刁斗。武顺以易名，帝念良不负。
咏诸功臣像二十六首·故开国辅运推诚宣力武臣特进光禄大夫左柱国参军国事太傅中军右丞相征北大将军魏国公中山徐武宁王达
作者：王世贞
朝代：明

高皇挽天河，手欲洗乾坤。烟尘既荡除，万古黄屋尊。桓桓徐魏公，二十握櫜鞬。唾手縳僣王，长驱定中原。昼余耕桑地，夜绝殇鬼魂。赫奕奏凯归，屏营杜军门。勋超齐尚父，德远韩王孙。两都对开国，高栋亚天阍。飒爽见英标，蔼然眉宇温。高皇下江南，鄂公实军冠。喑呜人尽靡，跳荡敌中断。彭蠡赭汉宫，吴台筑京观。长驱搏燕都，单于夜奔窜。遂与中山王，功割天下半。辕门落天星，短造屈长算。如砺身后盟，抚髀异时叹。寂寂踰百年，帝纶复昭焕。神龙排丹霄，云表饶介鳞。何况于曹公，实托肺腑亲。弱冠屏浙东，气欲吞吴人。遗孽窜故都，游魂荡边尘。挺刃躏虎穴，六赢夜亡奔。虏其名王归，驼马百千群。珍货若山积，籍之奉至尊。带砺表忠勋，将与魏邓伦。易世隳家汰，继绝荷皇仁。卫公田家子，神勇自天授。十六冠军锋，二十寄戎首。洪都既如盘，襄樊同拉朽。长驱扫中原，曹宋相先后。功大心转细，爵崇以卑守。西羌十万帐，一战皆吾有。辕门将星坠，悲声咽刁斗。武顺以易名，帝念良不负。信公里闬旧，蚤托干城寄。征行出必先，遇敌坚始厉。功多冠彻侯，心小取高位。及乎瞿塘郤，稍似失帝意。终念丰沛私，遂尔同英卫。晚途解兵柄，称病力不制。所以恩泽终，颍宋乃反是。西平少沈勇，亲寄异诸儿。三十二元枢，遂副西羌师。虏其名王归，万族尽累累。六诏抗天权，三帅张帝威。颍川首排荡，永昌翼摧劙。侯其寄留后，剪棘抚伤痍。一战贼胆夺，七纵酋心归。身没担王爵，翼世秉公圭。至今二百年，黄屋等崔嵬。有一冠貂蝉，白晰美眉姿。皎如张文成，不愧帝者师。元厦将就倾，良禽择其枝。一见寄帷幄，再见参鼎司。是吐无不倾，灼灼若蓍龟。峻往鲜回互，巧者能间之。终藉帝恩深，归魄于山陲。荣名施后代，百世永不隳。皇天厌元运，英主革其物。荡雪万象昏，被之以黼黻。宋公始膺聘，遂尔参密勿。一草十制成，顿回天颜悦。远增鸡林织，近补龙衮阙。青宫重师资，抗表久始决。金侈疏傅赐，诗荣贺监发。覆水忽不收，君恩长断绝。中山既星陨，嗣公乃霞升。仁孙藉肺腑，荀息为干城。大义当灭亲，一死以自明。敢援椒风顾，忘此板荡诚。捧心见家王，茅土幸未倾。焉知百年后，崇祀表芳名。文皇倡义旗，百战躬自将。毋论大将谁，偏禆皆称良。淇公与成公，雄武雅相当。应敌面面身，倡勇人人强。成公实少年，受赈辟南荒。武侯未渡泸，伏波已告亡。帝惓殊深笃，胙茅等真王。至今东第中，华栋郁相望。河间建王略，中道乃摧折。令子实继之，神武绍休烈。已悬彻侯印，遂秉将坛钺。长驱扫南交，富良波为血。三缚叛王归，干城归版籍。首发吴濞谋，精诚昭日月。晚辞北军柄，遂冠坐论列。舆尸竖子哉，玉石同兹孽。长陵寄台阁，所拔凡七臣。文贞一王官，超等肺腑亲。青宫借羽翼，监国日咨询。遂令寰宇间，雅归储皇仁。师保历三朝，夙夜奉一人。间饰文雅观，未漓造化淳。末路厄权珰，有志时屈伸。终然保清白，易名畴与伦。熙世孽祸萌，妖竖擅天纲。时危巨公出，赤手障八荒。三十官司马，奄有梁晋强。煦若凌冬日，凛若亢夏霜。惟时帝蒙尘，群议沸蜩螗。独公屹不摇，大都自金汤。九重借嚬笑，百辟羡飞扬。所以杀机发，委命燕市场。人定天亦回，骨腐名更香。昔在英景朝，天步实多艰。矫矫一巨公，降崧自钟山。受脤奠辽海，飞檄扫南蛮。再入司统均，晚际一何殷。不诡亦不比，侃侃曹石间。远迩苞苴绝，旦暮军门闲。左掖造膝归，屹然冠朝班。眉寿古所希，荣名安可攀。商公一书生，三表群英冠。偶然值屯夷，遽尔参涣汗。中踬乃复起，不修睚眦怨。嗣李务含宏，佐彭出谋断。密雪庙社功，景皇复昭焕。力发肘腋奸，权珰稍知惮。事违奉身退，翛然严滩畔。所以马钧阳，怀贤发浩叹。昔在成化朝，群小为蛊惑。贡橐杂苞苴，中使日络绎。三原抚炎徼，抗章夺坚魄。及乎钥留畿，十疏表忠直。天听时一回，国论若有植。白简入都门，倾朝为动色。拂衣南山陲，过者必垂式。孝皇嗣龙飞，元纁慰耆德。既专铨衡寄，复参坐论席。罄欬若一身，谗来微捍格。高空揭太华，狂澜回碣石。何以昭令终，上公特殊锡。孝皇昔御天，九宇开人文。朴哉刘文靖，力欲使之淳。秉揆若无言，造膝时有陈。六卿握斗杓，盎然万物春。及乎弥留际，千古一君臣。时移道乃见，事屈志恒伸。高卧洛水阳，远与文富伦。九十称地仙，去亦当明神。马公河岳钟，器宏神亦王。折冲东西垂，屹然金汤壮。秉节忤权珰，寄命一边障。晚途复登庸，台纲肃清亢。中枢借筹筴，铨府推藻镜。片言折群讧，一柱抵崩浪。八十而悬车，犹云无恃杖。缅想成弘际，令人发深怆。矫矫李长沙，髫年见囊锥。及乎操文柄，万流所趋归。宏基树层构，五彩实彰施。新皇善逸豫，群蛊争媚之。公卿轰然散，而乃独依依。洁身岂不佳，王室阽艰危。回澜非所任，调剂亦不訾。苟存巨公度，焉恤少年讥。茂陵志佳兵，华容司职方。力诎徼功士，失毋令得偿。及乎孝皇代，经营膂力刚。锡圭黄河流，杖钺岭海邦。抚此蒸黎瘝，如保赤子伤。君门逮遐陬，磅礡皆春阳。晚途彻帝聪，所披无不当。造膝若一身，密语沃中肠。鼎湖泣遗弓，挥手白云乡。岂无沈几哲，妖竖乱天纲。身名竟璧完，令德假穹苍。敬皇急治理，虚怀寄群公。造膝日有陈，心腑一华容。浮梁乃亚之，有召无不双。薆语可易传，往往回重瞳。国体既以尊，台纲亦从崇。从容乞骸骨，怃然恻帝衷。有身但殉君，何必首故垄。蜀江汇岷峨，新都独神王。十九读中秘，雅负公辅望。五十备鼎铉，遂参焦李行。皇天亦佳祸，阉武肆波荡。穆驭穷遐迹，居守艰万状。用藏体犹在，机密身不丧。及乎弥留际，经纶始聊畅。片纸缚元凶，余党皆砧盎。一诏苏九垂，允矣救时相。事久名始易，危身以奉上。杨公少颖脱，所职在文墨。倏然受边寄，颇多殷褚惑。战守境外专，安危幄中画。逆竖擅天权，王公俱辟易。振落股掌间，于中出奇策。黄金若流水，出入恣所适。颇采名流誉，兼收死士力。老惫术亦穷，良为智者惜。明有两文武，新建尤卓荦。少多宏奇藻，而抱纵横略。抗疏得投荒，精神始收着。时清出奇遘，才真任恢拓。唾手收逆王，易如秋振落。虚怀绥叛酋，蔼若春磅礴。信心见良知，千古开绝学。俯仰宇宙内，卓然负先觉。却顾素王宫，堂庑殊龙蠖。永嘉天人表，渥颜飘其须。濩落湖海间，垂艾荐公车。属当帝初元，尊亲意未舒。一疏帝心动，再疏皇览俞。片喙折众咻，五载拜三孤。维时颇用壮，物情或不愉。中收大珰权，万姓赖以苏。旋表开国侯，戚畹从削除。人主固明断，公实赞厥图。笑彼富民侯，安足称庙谟。华亭湖泖英，秀发自眉宇。弱冠取高第，俊声菁华圃。珥笔侍丹螭，横经进白虎。师道万古隆，焉惜君相忤。折腰非所论，察眉良独苦。秉铎两巨藩，赐环历华膴。佐铨复掌礼，以至入政府。开济触巨僚，勤诚结英主。彼僚以败归，公始大摅吐。万里却苞苴，黄金尽为土。载观轮台诏，㝢内皆鼓舞。始收遇巷功，不虞若濡雨。
咏鹰
作者：王世贞
朝代：明

群族宁妨汝，睢盱动杀机。决云寻嗜去，惊电逐呼归。风雨扶衡击，乾坤纵饱飞。亦知终鼎俎，辛苦为谁肥。
品外泉
作者：王世贞
朝代：明

张陆真成足迹疏，谱中泉味未应如。园林百果登科尽，荔子才将首寄居。
哭从子一鸣茂才
作者：王世贞
朝代：明

竹林无小阮，老泪独潸然。贫与生相守，愁从死暂捐。肆多赊酒券，囊少卖文钱。哭逝人皆有，啼饥更可怜。
哭周宪副叔夜二首
作者：王世贞
朝代：明

忽得云间信，沈沦世所嗟。百年循吏传，十口孝廉家。落日窥诗草，严霜负鬓华。不知门弟子，若个是侯芭。十载三为别，那堪此别遥。剑星飞后象，梁月梦回标。名尚山涛启，魂先宋玉招。未应弦便绝，流水觉萧条。
哭周宪副叔夜二首·其一
作者：王世贞
朝代：明

忽得云间信，沈沦世所嗟。百年循吏传，十口孝廉家。落日窥诗草，严霜负鬓华。不知门弟子，若个是侯芭。
哭周宪副叔夜二首其二
作者：王世贞
朝代：明
体裁：五言律诗

十载三为别，那堪此别遥。剑星飞后象，梁月梦回标。名尚山涛启，魂先宋玉招。未应弦便绝，流水觉萧条。
哭子与方伯五首
作者：王世贞
朝代：明

楼船迭鼓出吴关，坐见萧萧短旐还。化剑丰城余紫气，藏书天目是名山。官从几命头先白，语到千秋管自斑。惟有寸心犹未了，可能挥手厌人间。豫章题字墨犹新，南浦招魂事已真。未老江东徐仆射，仍为天上石麒麟。虚疑欲界无长日，但是词林不利人。四壁图书山百亩，向来吾岂念君贫。慈乌别宿旧林枝，寡鹄啼霜听转悲。论比伟长差有位，年齐摩诘总无儿。吴云欲散青箩馆，滇海虚传白雪辞。从此箬溪西去路，的应难似旧游时。愁将舴艋入菰芦，未到吴兴泪已枯。矫首乾坤诸子尽，断弦山水一身孤。书贻王粲能传否，剑许延陵再挂无。不少溪苕堪作供，用君家法荐生刍。当年西省业西京，散入诸侯狎主盟。握管仅残吴下叟，修文今嗣济南生。里存鱼舍谁留食，天拆龙门可借名。但遇江湖群潦倒，岂应无泪向菰城。
哭子与方伯五首·其一
作者：王世贞
朝代：明

楼船迭鼓出吴关，坐见萧萧短旐还。化剑丰城余紫气，藏书天目是名山。官从几命头先白，语到千秋管自斑。惟有寸心犹未了，可能挥手厌人间。
哭子与方伯五首·其三
作者：王世贞
朝代：明

慈乌别宿旧林枝，寡鹄啼霜听转悲。论比伟长差有位，年齐摩诘总无儿。吴云欲散青箩馆，滇海虚传白雪辞。从此箬溪西去路，的应难似旧游时。
哭子与方伯五首·其二
作者：王世贞
朝代：明

豫章题字墨犹新，南浦招魂事已真。未老江东徐仆射，仍为天上石麒麟。虚疑欲界无长日，但是词林不利人。四壁图书山百亩，向来吾岂念君贫。
哭子与方伯五首·其五
作者：王世贞
朝代：明

当年西省业西京，散入诸侯狎主盟。握管仅残吴下叟，修文今嗣济南生。里存鱼舍谁留食，天拆龙门可借名。但遇江湖群潦倒，岂应无泪向菰城。
哭子与方伯五首·其四
作者：王世贞
朝代：明

愁将舴艋入菰芦，未到吴兴泪已枯。矫首乾坤诸子尽，断弦山水一身孤。书贻王粲能传否，剑许延陵再挂无。不少溪苕堪作供，用君家法荐生刍。
哭子相
作者：王世贞
朝代：明

伏枕燕关气憯悽，惊魂忽破驿书题。窥人魑魅骄相狎，入眼星河黯自低。岁暮中原无騕䮍，春晴大海有虹霓。何言后死斯文在，七圣襄城路转迷。陨璧闽天紫气微，十年空恨国工稀。犹馀明月人间号，不睹连城海上归。及墓诸生封马鬣，挑灯少妇泣牛衣。平生剩有遗书在，惆怅传经心事违。
哭子相·其一
作者：王世贞
朝代：明

伏枕燕关气憯悽，惊魂忽破驿书题。窥人魑魅骄相狎，入眼星河黯自低。岁暮中原无騕䮍，春晴大海有虹霓。何言后死斯文在，七圣襄城路转迷。
哭子相·其一
作者：王世贞
朝代：明
体裁：七言律诗

伏枕燕关气憯悽，惊魂忽破驿书题。窥人魑魅骄相狎，入眼星河黯自低。岁暮中原无騕袅，春晴大海有虹霓。何言后死斯文在，七圣襄城路转迷。
哭子相·其二
作者：王世贞
朝代：明

陨璧闽天紫气微，十年空恨国工稀。犹馀明月人间号，不睹连城海上归。及墓诸生封马鬣，挑灯少妇泣牛衣。平生剩有遗书在，惆怅传经心事违。
哭宋郎中文明
作者：王世贞
朝代：明

关左班初罢，楹间梦已长。古今殊顷刻，笑语落冥茫。露被先生妇，挥金同舍郎。征途冰雪里，谁不为沾裳。忆昨清源里，高秋驷马停。犹然称节使，忽尔返刍灵。素旐寒仍发，朱扉雨自扃。新阡数行柳，谁复记青萍。
哭宋郎中文明·其一
作者：王世贞
朝代：明

关左班初罢，楹间梦已长。古今殊顷刻，笑语落冥茫。露被先生妇，挥金同舍郎。征途冰雪里，谁不为沾裳。
哭宋郎中文明·其二
作者：王世贞
朝代：明

忆昨清源里，高秋驷马停。犹然称节使，忽尔返刍灵。素旐寒仍发，朱扉雨自扃。新阡数行柳，谁复记青萍。
哭宗子相墓
作者：王世贞
朝代：明

旅榇踰十载，孤坟始一抔。树童乌自徙，溪老獭堪留。未竟生前事，无穷死外愁。才名世人共，天意独悠悠。百花洲上地，无复旧花枝。夙昔衔杯客，今来挂剑谁。风流一恸尽，山水寸心私。若语蓝田重，非关有胜儿。
哭宗子相墓·其一
作者：王世贞
朝代：明

旅榇踰十载，孤坟始一抔。树童乌自徙，溪老獭堪留。未竟生前事，无穷死外愁。才名世人共，天意独悠悠。
哭宗子相墓·其二
作者：王世贞
朝代：明

百花洲上地，无复旧花枝。夙昔衔杯客，今来挂剑谁。风流一恸尽，山水寸心私。若语蓝田重，非关有胜儿。
哭弟后得李仲子能茂损书及古近体六章病甚勉酬一律
作者：王世贞
朝代：明

伤心万事一身孤，名尽犹堪借子无。任使暗投毋按剑，那能逆旅便酬珠。将苞日彩终巢阁，欲血霜啼好过都。见说胡郎诗薮就，龙门咫尺在菰芦。
哭徐汝思宪副十韵
作者：王世贞
朝代：明

平原公子道，冰雪见追寻。我自愁梁狱，君能操越吟。古今成握手，天地各抽簪。急难朋情露，艰虞物态侵。一官身并掷，万卷恨俱沈。病但怜埋玉，穷谁问铄金。芰荷辞世早，萝薜畏人深。风郁铜川色，云横石室阴。烟波迟执绋，山水怅知音。未有延陵剑，空馀国士心。
哭故鸿胪卿王公楠
作者：王世贞
朝代：明

十年符节令，一拜鸿胪卿。拙宦元君事，辞官岂众情。吾方要坐隐，天忽忌归耕。未有延陵剑，秋风涕泪横。难弟元方并，无儿伯道传。青云晚更薄，白发病仍偏。尚忆山阴墅，谁题京兆阡。西州旧游地，骑马醉潸然。
哭故鸿胪卿王公楠·其一
作者：王世贞
朝代：明

十年符节令，一拜鸿胪卿。拙宦元君事，辞官岂众情。吾方要坐隐，天忽忌归耕。未有延陵剑，秋风涕泪横。
哭故鸿胪卿王公楠·其二
作者：王世贞
朝代：明

难弟元方并，无儿伯道传。青云晚更薄，白发病仍偏。尚忆山阴墅，谁题京兆阡。西州旧游地，骑马醉潸然。
哭敬美弟二十四首
作者：王世贞
朝代：明

一口空龈两鬓星，可能知己不凋零。那堪此夜山阳笛，吹到原头病鹡鸰。偷得余生能几时，不须肠断为分离。唯愁业识难凭据，枉向泉台无会期。一讣惊传渐已真，但来相慰各沾巾。谁能洗却关情话，祗道乾坤无此人。当时奉讳十年强，何夕何曾不对床。但落人间成聚散，更堪天地两茫茫。久将情字付庄周，有泪何曾汗漫流。今日泪来禁不得，始知真痛在心头。端坐能抛火宅身，共言前路不迷津。惟怜忍位无无着，那可翛然送世亲。澹圃烟波似辋川，薋园花木小平泉。而今总是销魂地，断送余生蜡屐缘。新诗十卷写初成，滴泪和丹字字评。唤作家鸡应不分，风神多自济南生。初从六季仿先秦，晚节成风妙斲轮。若使余年天假后，老夫甘作卫夫人。容易金门四挂冠，不言田里起家难。前头正是云霄路，收拾雄心付盖棺。尚忆当年废蓼莪，凄然吊影两湘累。那知白日回光处，已傍崦嵫奈尔何。子猷当日痛人琴，刚是乾坤死别心。若使弹成山水调，更应肠断为知音。尚书阡柏紫云屯，新奉君王表墓门。莫较生前供养日，九泉先得侍晨昏。谈玄未竟又谈禅，似净身心未了缘。何事又添名理障，病中犹着望崖编。晨朝煮粥啖饥贫，夕向寒林施鬼神。岂是好生非帝意，不教留却善缘人。支分身后析秋毫，尔自从容见似劳。惭愧老夫临去日，一抔黄土听儿曹。晨晡一哭泪全枯，泪到枯时气稍苏。无奈陡然冲念发，数声天际雁行孤。一病经年百感侵，到头方验道根深。银台化佛空劳至，不解无生忍处寻。长将勇退抑飞腾，火色鸢肩未可凭。别有数行家国泪，宋文皇帝语王弘。欲将何物拟传真，遗墨纵横妙绝伦。不展如何便忘却，展来一字一伤神。当时得御李龙门，爱尔长呼小陆云。今日人间留不得，可应相替一修文。闽海诸生雅并奇，山摧斗折为君悲。那知匹练吴门马，发白颜公在此时。遗书一字不关情，相度须宏士气平。纵美兹言谁为达，阿兄无意问燕京。四十金绯已叹迟，腰章一纪未全移。莫言卿少年仍老，得老于今也不悲。
哭敬美弟二十四首·其一
作者：王世贞
朝代：明

一口空龈两鬓星，可能知己不凋零。那堪此夜山阳笛，吹到原头病鹡鸰。
哭敬美弟二十四首·其七
作者：王世贞
朝代：明

澹圃烟波似辋川，薋园花木小平泉。而今总是销魂地，断送余生蜡屐缘。
哭敬美弟二十四首·其三
作者：王世贞
朝代：明

一讣惊传渐已真，但来相慰各沾巾。谁能洗却关情话，祗道乾坤无此人。
哭敬美弟二十四首·其九
作者：王世贞
朝代：明

初从六季仿先秦，晚节成风妙斲轮。若使余年天假后，老夫甘作卫夫人。
哭敬美弟二十四首·其二
作者：王世贞
朝代：明

偷得余生能几时，不须肠断为分离。唯愁业识难凭据，枉向泉台无会期。
哭敬美弟二十四首·其二十
作者：王世贞
朝代：明

欲将何物拟传真，遗墨纵横妙绝伦。不展如何便忘却，展来一字一伤神。
哭敬美弟二十四首·其二十一
作者：王世贞
朝代：明

当时得御李龙门，爱尔长呼小陆云。今日人间留不得，可应相替一修文。
哭敬美弟二十四首·其二十三
作者：王世贞
朝代：明

遗书一字不关情，相度须宏士气平。纵美兹言谁为达，阿兄无意问燕京。
哭敬美弟二十四首·其二十二
作者：王世贞
朝代：明

闽海诸生雅并奇，山摧斗折为君悲。那知匹练吴门马，发白颜公在此时。
哭敬美弟二十四首·其二十四
作者：王世贞
朝代：明

四十金绯已叹迟，腰章一纪未全移。莫言卿少年仍老，得老于今也不悲。
哭敬美弟二十四首·其五
作者：王世贞
朝代：明

久将情字付庄周，有泪何曾汗漫流。今日泪来禁不得，始知真痛在心头。
哭敬美弟二十四首·其八
作者：王世贞
朝代：明

新诗十卷写初成，滴泪和丹字字评。唤作家鸡应不分，风神多自济南生。
哭敬美弟二十四首·其六
作者：王世贞
朝代：明

端坐能抛火宅身，共言前路不迷津。惟怜忍位无无着，那可翛然送世亲。
哭敬美弟二十四首·其十
作者：王世贞
朝代：明

容易金门四挂冠，不言田里起家难。前头正是云霄路，收拾雄心付盖棺。
哭敬美弟二十四首·其十一
作者：王世贞
朝代：明

尚忆当年废蓼莪，凄然吊影两湘累。那知白日回光处，已傍崦嵫奈尔何。
哭敬美弟二十四首·其十七
作者：王世贞
朝代：明

晨晡一哭泪全枯，泪到枯时气稍苏。无奈陡然冲念发，数声天际雁行孤。
哭敬美弟二十四首·其十三
作者：王世贞
朝代：明

尚书阡柏紫云屯，新奉君王表墓门。莫较生前供养日，九泉先得侍晨昏。
哭敬美弟二十四首·其十九
作者：王世贞
朝代：明

长将勇退抑飞腾，火色鸢肩未可凭。别有数行家国泪，宋文皇帝语王弘。
哭敬美弟二十四首·其十二
作者：王世贞
朝代：明

子猷当日痛人琴，刚是乾坤死别心。若使弹成山水调，更应肠断为知音。
哭敬美弟二十四首·其十五
作者：王世贞
朝代：明

晨朝煮粥啖饥贫，夕向寒林施鬼神。岂是好生非帝意，不教留却善缘人。
哭敬美弟二十四首·其十八
作者：王世贞
朝代：明

一病经年百感侵，到头方验道根深。银台化佛空劳至，不解无生忍处寻。
哭敬美弟二十四首·其十六
作者：王世贞
朝代：明

支分身后析秋毫，尔自从容见似劳。惭愧老夫临去日，一抔黄土听儿曹。
哭敬美弟二十四首·其十四
作者：王世贞
朝代：明

谈玄未竟又谈禅，似净身心未了缘。何事又添名理障，病中犹着望崖编。
哭敬美弟二十四首·其四
作者：王世贞
朝代：明

当时奉讳十年强，何夕何曾不对床。但落人间成聚散，更堪天地两茫茫。
哭李于鳞一百二十韵
作者：王世贞
朝代：明

历下无真气，词林失大贤。那能诅岱岳，谁与问高天。才去垂三斗，悲来遍八埏。人应疑顿挫，帝或悔陶甄。念尔千夫俊，生操万古权。仁禽产丹穴，仙骥秣青田。妙取星弧发，清惊月胁穿。钩深百丈饵，抟捷九秋鹯。文许先秦上，诗卑正始还。五言珠错落，一字玉规圆。思逸龙云表，神超象帝先。殷盘高诘曲，周雅美便嬛。独表齐风大，俱疑汲冢前。峥嵘露头角，摆脱谢蹄筌。海阔珊瑚老，云深石髓坚。锦裁还蜀郡，璧就必于阗。绕笔江生蕊，芬裾屈氏荃。乍窥饶骇异，精识解钻研。有眼看从白，为郎意尚玄。志长轻濩落，才大得屯邅。不欲过千石，凭他满百愆。傲时誇襆被，贫肯较偷毡。纵倒中郎屣，能辞太尉笺。交游尽绯紫，岁月耗丹铅。路鬼揶揄去，腰符累若悬。扶风京尹亚，襄国辅城专。推案奸争吐，操斤剧自剸。买牛因解剑，饮马亦留钱。治理闻丞相，徵书下颍川。手堪为木铎，腹晓别杯棬。汉殿劳将作，秦山募梓楩。法冠巍揭宿，藻镜迥临边。衿傍函关拥，帷从太室褰。骊瓜真结实，华井独搴莲。宛骏收垂毕，冥鸿兴杳然。叱回邛坂驭，归作剡溪船。避客同干木，逃封似鲁连。荜门宽偃蹇，蓬鬓诎周旋。自抚高山操，人收白雪篇。披云凌巀嵲，乘月弄潺湲。雷泽深堪钓，欢阴近可佃。居疑潜洞穴，出竞指神仙。芝术锄端有，芙蓉木末搴。探真采离坎，观道得坤乾。悬圃壶开境，昆崙雪满巅。纵饶家累迫，断不世途牵。过客宁歌凤，门生乃献鳣。中兴逢鼎革，圣主下旌旃。省鸐初欣入，台乌再贺迁。锦开梁左席，花覆越来舷。喣沫沾江表，澄清划涧瀍。九苞腾见瑞，万蚁率归膻。暴斧犹拈手，潘舆未息肩。冰霜挫慈鸟，天地幻啼鹃。发短窥吴练，肠回断郢弦。坏梁通寤寐，辟谷误真诠。始作步兵恸，长耽北海眠。春秋麟获日，庚子鵩来年。营魄三尸妒，膏肓二竖跧。本因支骨毁，翻讶捧心妍。玉树埋将迫，金茎病不痊。慰书烦孝绪，却药少医扁。抚旧人人恋，伤心事事捐。魂辞宋玉去，藁托所忠传。伏枥驹差壮，歌盆鹄早瞑。夜台依圣善，秋閤锁婵娟。不及分香履，犹闻坠宝钿。有情推入梦，无累割归缘。日月长何补，风云快自便。朗融归■霮，混沌脱雕镌。佩惜干将化，棺堪麈尾填。苍皇鲍山色，冷落㟙湖烟。马鬣封犹壮，鱼灯闇讵㸐。累累坟四五，矗矗剑三千。宰木俄围拱，佳城易郁芊。埋光腾斗柄，含气吐蜿蜒。本自成夸父，犹疑侣偓佺。讣霾秋照黯，妖孛岁星躔。直是魑将魅，宁分蚁与鸢。旧游俱短气，何事不堪怜。思入张衡苦，悲将吴质缠。殷侯呼咄咄，许掾涕涟涟。七子孤徐干，生平一仲宣。衷肠须绕晋，烈魄肯投滇。忽报惊难定，徐徵或有焉。听来杯酒堕，语罢带围朘。恍忽时谵语，怦营晓索篿。那知寸草折，翻断百愁煎。踪迹堪惊虎，幽忧更怯弦。羸躯困薖轴，跛足类拘挛。满掬挥鲛泪，轻裘渍酒绵。暂冯青鸟达，莫怪素车延。欲哭仍枯眼，将歌已塞咽。悠悠思往岁，娓娓诉重泉。茅本曾名蕙，夔今反惜蚿。欲知吾变鲁，总为昔游燕。删笔推丁廙，忘形到郑虔。雄虽唳黄鹄，哀不废鸣蝉。窃喜陪膺乘，犹甘让祖鞭。尊分御露美，管夺彩霞鲜。左癖编三绝，输攻下九渊。纵衡儒后侠，跌宕酒中禅。不受尚书命，横翻开府筵。中清筹罢漏，赴懒影过砖。风格留扬扢，波澜借溯沿。商空争矫健，大卤放腾骞。身任呼痴物，官初并冗员。迹甘龙蠖近，名忝雁鸿联。慰别勤加饭，分赀与橐饘。调归形影合，交入肺肝偏。霓䍐招难转，羲轮去更遄。代兴愚敢任，后死恨逾绵。痛欲随兰槁，狂今愧瓦全。浮生长寂寂，怒目纵睊睊。百六贻多口，寻常饱老拳。吊形添惨澹，无计觅连翩。牛耳诚贪执，鸡尸敢放颠。萧条五子咏，乖隔二鸣编。欲勒太丘石，亲题京兆阡。词场空满目，谁定笔如椽。
哭梁公实
作者：王世贞
朝代：明

梁生不可作，吾道迥堪悲。吴市无双隐，函关失五噫。泪应枯德操，骨好傍要离。白日霾将黯，珠沈合浦时。但惜金兰远，宁知玉树摧。赋留中使问，魂逐大招来。浩荡心难掩，飘零业未灰。何劳验天意，白首世人才。翘首南荒外，孤云重黯然。所悲缘异地，谁谓不同天。簪绂辞贤路，文章损盛年。未须烦墨守，吾及见玄传。草色罗浮满，茫茫不可寻。乾坤闻笛赋，山水断弦心。大业中途阻，雄才半陆沉。呼儿检书札，读罢细沾襟。客语骑鲸事，谁伤赋鵩篇。苍梧坠白日，大庾瘴高天。吾道有千古，斯人无百年。青门一抔土，寂寞定谁贤。脩文应不薄，汝厌世途游。白马巨卿在，青萍季子酬。人间总长夜，岭表忽先秋。任识忘情语，纵横泪未收。欲草名山志，飘然沧海滨。诗篇难睹老，丹灶却添贫。已自乘元气，那能忆故人。暂飞辽海鹤，或恐是前身。白璧埋辉照，青云委路岐。斯文或后死，未老竟安之。敢任昌言续，无惭有道辞。令名兼寿考，今古总难期。当年太阿剑，拂拭有光辉。出狱果何意，延津还一飞。星辰元不没，河岳自相依。吾复怜雷令，人今识者稀。西郭招提外，临溪一笑轻。诸天应有听，五子尚寻盟。震旦谁相启，恒沙汝独行。春云空尽日，驻马不胜情。
哭梁公实·其一
作者：王世贞
朝代：明

梁生不可作，吾道迥堪悲。吴市无双隐，函关失五噫。泪应枯德操，骨好傍要离。白日霾将黯，珠沈合浦时。
哭梁公实·其十
作者：王世贞
朝代：明

西郭招提外，临溪一笑轻。诸天应有听，五子尚寻盟。震旦谁相启，恒沙汝独行。春云空尽日，驻马不胜情。
哭梁公实其七
作者：王世贞
朝代：明
体裁：五言律诗

欲草名山志，飘然沧海滨。诗篇难睹老，丹灶却添贫。已自乘元气，那能忆故人。暂飞辽海鹤，或恐是前身。
哭梁公实其三
作者：王世贞
朝代：明
体裁：五言律诗

翘首南荒外，孤云重黯然。所悲缘异地，谁谓不同天。簪绂辞贤路，文章损盛年。未须烦墨守，吾及见玄传。
哭梁公实其九
作者：王世贞
朝代：明
体裁：五言律诗

当年太阿剑，拂拭有光辉。出狱果何意，延津还一飞。星辰元不没，河岳自相依。吾复怜雷令，人今识者稀。
哭梁公实其二
作者：王世贞
朝代：明
体裁：五言律诗

但惜金兰远，宁知玉树摧。赋留中使问，魂逐大招来。浩荡心难掩，飘零业未灰。何劳验天意，白首世人才。
哭梁公实其五
作者：王世贞
朝代：明
体裁：五言律诗

客语骑鲸事，谁伤赋鵩篇。苍梧坠白日，大庾瘴高天。吾道有千古，斯人无百年。青门一抔土，寂寞定谁贤。
哭梁公实其八
作者：王世贞
朝代：明
体裁：五言律诗

白璧埋辉照，青云委路岐。斯文或后死，未老竟安之。敢任昌言续，无惭有道辞。令名兼寿考，今古总难期。
哭梁公实其六
作者：王世贞
朝代：明
体裁：五言律诗

脩文应不薄，汝厌世途游。白马巨卿在，青萍季子酬。人间总长夜，岭表忽先秋。任识忘情语，纵横泪未收。
哭梁公实其四
作者：王世贞
朝代：明
体裁：五言律诗

草色罗浮满，茫茫不可寻。乾坤闻笛赋，山水断弦心。大业中途阻，雄才半陆沉。呼儿检书札，读罢细沾襟。
哭梁思伯内翰
作者：王世贞
朝代：明

蓬莱阙下散琼琚，一入罗浮恨有馀。死去伯鸾邻侠骨，病深司马箧遗书。西清几种风流在，南国诸生雪涕初。莫向尉陀城上望，五羊春事已凋疏。
哭王君载四绝
作者：王世贞
朝代：明

娄江云色黯芊眠，知道王家玉不全。七尺并埋千卷去，的应天上胜顽仙。休论骑马与衣朱，一领襕衫未破除。欲向文君探旧草，可怜强半制科书。耳边犹似叹高山，忽断飘风去不还。君到夜台无李白，也堪惆怅忆人间。围棋诗酒黯然收，便好风光懒去游。若向菜蔬新算过，可能无泪滴心头。
哭王君载四绝·其一
作者：王世贞
朝代：明

娄江云色黯芊眠，知道王家玉不全。七尺并埋千卷去，的应天上胜顽仙。
哭王君载四绝其三
作者：王世贞
朝代：明
体裁：七言绝句

耳边犹似叹高山，忽断飘风去不还。君到夜台无李白，也堪惆怅忆人间。
哭王君载四绝其二
作者：王世贞
朝代：明
体裁：七言绝句

休论骑马与衣朱，一领襕衫未破除。欲向文君探旧草，可怜强半制科书。
哭王君载四绝其四
作者：王世贞
朝代：明
体裁：七言绝句

围棋诗酒黯然收，便好风光懒去游。若向菜蔬新算过，可能无泪滴心头。
哭王樗全茂才二首
作者：王世贞
朝代：明

才似习凿齿，摧残称半人。废同殷渊源，咄唶叹疏亲。到了力输命，兼之惫与贫。长歌士不遇，为尔重沾巾。五鬼烧车船，得志仍跳梁。二竖畏针砭，挟筴走膏肓。书淫不成疗，笔冢聊并藏。古今失意事，不敢问穹苍。
哭王樗全茂才二首·其一
作者：王世贞
朝代：明

才似习凿齿，摧残称半人。废同殷渊源，咄唶叹疏亲。到了力输命，兼之惫与贫。长歌士不遇，为尔重沾巾。
哭王樗全茂才二首其二
作者：王世贞
朝代：明
体裁：古风

五鬼烧车船，得志仍跳梁。二竖畏针砭，挟筴走膏肓。书淫不成疗，笔冢聊并藏。古今失意事，不敢问穹苍。
哭舍侄汝钦仪部
作者：王世贞
朝代：明

肮脏衣冠迟日月，颉颃京邑走风烟。曼容汝官五百石，武子吾家三十年。乡地祇忧戎马在，使星犹傍女牛悬。如何握手成今古，岐路人间倍可怜。
哭袁提学鲁望十韵
作者：王世贞
朝代：明

名家称父子，谁似汝南袁。死继修文职，生同命契言。拮据无素产，跌宕有清尊。白发收经术，朱幡仗主恩。铲埋争焕发，识汗必腾奔。海岱神犹王，风云变可论。毁真销至骨，招不返游魂。旧客高阳少，诸生稷下存。一经遗鲁壁，匹练傍吴门。为报泉台叟，孤儿是悯孙。
哭醉石山人朱察卿二首
作者：王世贞
朝代：明

岁逢单阏日逢斜，玉折兰摧重可嗟。不独文章无醉士，何人游侠是朱家。孤儿痛检囊中草，旧客愁悬匣里花。此后只应黄浦雪，子猷高兴向谁誇。空闻雅度拟林宗，未有微官及曼容。忽陨大星名是酒，纵埋丰狱气成龙。人疑一醉还千日，君自孤魂度九峰。满目风流都欲尽，莫将吾涕讶无从。
哭醉石山人朱察卿二首·其一
作者：王世贞
朝代：明

岁逢单阏日逢斜，玉折兰摧重可嗟。不独文章无醉士，何人游侠是朱家。孤儿痛检囊中草，旧客愁悬匣里花。此后只应黄浦雪，子猷高兴向谁誇。
哭醉石山人朱察卿二首其二
作者：王世贞
朝代：明
体裁：七言律诗

空闻雅度拟林宗，未有微官及曼容。忽陨大星名是酒，纵埋丰狱气成龙。人疑一醉还千日，君自孤魂度九峰。满目风流都欲尽，莫将吾涕讶无从。
唐人有画葛稚川移居图者与妇各骑一觠角牛前后五白羊从之一赤脚担装又一少女从之手携束书且行且读妇所乘牛背大幞一婴儿在焉其用笔颇雅劲山谷老人书七言律于尾似不能悉稚川事故为补题一首
作者：王世贞
朝代：明

勾漏归来里舍亡，山中丹井未全荒。骑将老子双青犊，叱得初平五白羊。宅相婴儿似南海，徒行少妇学东方。刀圭纵有难从乞，祗要姑姑艾一囊。
唐伯虎画牡丹下睡猫题者不甚快意因戏为作之
作者：王世贞
朝代：明

白日当卓午，狸奴睛一线。胡为尚颓然，曲肱掩其面。得非薄苛醉，毋乃干陬倦。风吹木芍药，时时堕芳片。堕者作裀褥，留者充帷帟。高卧时未至，雄才晚方见。纵横群鼠辈，未解事机变。牙爪攒戟霜，飞腾掣弓电。讵止无当锋，谁与敢奔殿。刳裂惩狡贪，吮咀慰酣战。能令此辈空，不爱通侯券。丹青何人手，唐子少豪健。卖骏足偶蹶，屠龙技方贱。韬精恣鼓跌，含意在荒晏。鲑虾苟不乏，猫鼠各自便。犹胜李雟州，摇尾媚娘殿。
唐子两司锡学前后八年矣迁教授岳州以行锡诸生碑之以志去思
作者：王世贞
朝代：明

聊携杏坛席，去上洞庭船。碑洒阳城泪，官深夏禹年。名缘却贽重，诗为解颐传。一问君山酒，何如第二泉。
唐明府元父母七十一
作者：王世贞
朝代：明

桃花无恙讼庭春，鹤发交辉过七旬。单父能谐琴底意，莱芜不厌釜中尘。棠云一供神明宰，菽水双为底豫人。试欲添筹何所证，唐生占相久如神。
善哉行二首
作者：王世贞
朝代：明

唯昔帝辛，任志淫刑。三分失二，施然自矜。唯周王发，纯心向贤。诸侯八百，虎贲三千。大白帝辛，小白妲己。毋言臣分，寔示君轨。武庚何圣，管蔡何惛。畴无父母，畴无季昆。桀为不道，汤放南巢。周有桓文，以遏其骄。秦政卑臣，二世而灭。䝟貐海宇，为千秋孽。上严昊天，下严匹夫。黄屋左纛，曾为而躯。今胡不乐，烹鲤炰雁。篪管嘈杂，众大称善。天光渐倾，咸谓无归。纤阿受御，嗣其扬辉。客有韩娥，偻行曼歌。哀激当心，涕泗滂沱。斯为相国，卒霸秦世。晨朝百僚，夕送东市。错衣朝衣，谓调兵食。忽见前后，森如霜戟。哀乐矢催，当身乃知。酒不速沥，日昃之离。
善权寺遇秀才
作者：王世贞
朝代：明

葫芦酒暖急须倾，踏遍青山不问名。君自误听才子传，当时别有一王生。
善权水洞一首
作者：王世贞
朝代：明

出幽托奇秘，荐至谐智乐。朱华嵌岩椒，白云团衡壑。群溜何泠泠，争往若有托。奚必中宫商，噌吰即天乐。飞空浥苍翠，悬沫成丹雘。灵禽啁唽言，神鳞时腾跃。空色鸣沿溯，微寒生回薄。逝欲偕琴高，周身鲜灵药。
善果寺杏花下歌
作者：王世贞
朝代：明

君不见杏花东风得意时，曲江千枝万枝雪。争如阿兰若边一株树，独立亭亭媚春月。欲言不言如有情，欲堕不堕态自生。轻盈乍怯霓裳舞，阿娜疑惊玉笛声。清尊绿酎催未已，翻遣穷愁醉中起。万事玄都观里桃，一身安丰道傍李。片片飞花点接䍦，墙阴覆井日平西。酣来一枕江南梦，莫遣流莺恰恰啼。
喜于鳞被召作
作者：王世贞
朝代：明

物色乾坤满，羊裘尚寂寥。忽闻求剑诏，实已应弓招。骚雅名终在，巢由卧转骄。弹冠岂吾事，或可擅渔樵。
喜于鳞视关中学因寄二首
作者：王世贞
朝代：明

侧目其如邺下名，谈经仍贵济南生。天回太华风前色，地坼黄河雨后声。遂有玺书高北斗，欲令词笔重西京。毋论王贡弹冠事，即使渔樵气亦平。矫首邢襄秋色回，大河雄剑莽风雷。人龙自起中原卧，天马争从西极来。所至仪封应为请，重过关尹未须猜。搴帷落日仙人掌，好寄芙蓉露一杯。
喜于鳞视关中学因寄二首·其一
作者：王世贞
朝代：明

侧目其如邺下名，谈经仍贵济南生。天回太华风前色，地坼黄河雨后声。遂有玺书高北斗，欲令词笔重西京。毋论王贡弹冠事，即使渔樵气亦平。
喜于鳞视关中学因寄二首其二
作者：王世贞
朝代：明
体裁：七言律诗

矫首邢襄秋色回，大河雄剑莽风雷。人龙自起中原卧，天马争从西极来。所至仪封应为请，重过关尹未须猜。搴帷落日仙人掌，好寄芙蓉露一杯。
喜助甫少参复过郧城
作者：王世贞
朝代：明

郧江星象往来频，春起南阳冬入秦。负弩迎将符节使，同舟看是角巾人。从来侠客深然诺，岂合明时见隐沦。节度莫誇襄漾好，白茅先授九边臣。
喜吴山人过访村居
作者：王世贞
朝代：明

出塞吹笳马上听，蓟原春草又凋零。相逢门巷淹今雨，垂老江湖混岁星。醉后放歌双眼白，愁时拂袖万山青。何当谢却人间累，五两追携下洞庭。
喜吴峻伯来视山东学寄
作者：王世贞
朝代：明

清朝词客白云司，不减风流邺下时。一别瑶琴长自掩，经年尺素转相思。除书晓动燕山色，握手秋回太岳姿。为道黄金酬汗血，敢将青镜悔蛾眉。为报故人吴季子，玺书何日下山东。天门瑶草春相待，海上仙槎夜拟同。过鲁好传周室礼，入齐还问太公风。欲知郎舍期君意，孤剑时时但吐虹。
喜吴峻伯来视山东学寄·其一
作者：王世贞
朝代：明

清朝词客白云司，不减风流邺下时。一别瑶琴长自掩，经年尺素转相思。除书晓动燕山色，握手秋回太岳姿。为道黄金酬汗血，敢将青镜悔蛾眉。
喜吴峻伯来视山东学寄·其二
作者：王世贞
朝代：明

为报故人吴季子，玺书何日下山东。天门瑶草春相待，海上仙槎夜拟同。过鲁好传周室礼，入齐还问太公风。欲知郎舍期君意，孤剑时时但吐虹。
喜吴明卿迁参政内地寄调之
作者：王世贞
朝代：明

十载卑地长沙，犹自愁人齿牙。春风一吹贵竹，腰带也解生花。誇他山鬼过岭，喜汝波臣到家。唯是谈经天外，何人为作侯芭。
喜少师徐公杨公二子并成进士
作者：王世贞
朝代：明

莫疑天意薄苍生，社稷功存退始轻。契阔累朝鱼水旧，参差昭代凤毛成。双开绿野泥金色，并武青云振玉声。不独两家乔木在，中兴今见世臣名。
喜师锡比部夜来自南留酌有赠
作者：王世贞
朝代：明

三载传书札，相逢恐未真。应门欢旧仆，屈指问交亲。鸡黍贫能具，莺花晚更新。相看素衣在，天地久风尘。
喜明卿舍人至口号
作者：王世贞
朝代：明

昨夜承明万井开，露寒星斗共崔嵬。虚将紫气归燕石，自有荆人抱玉来。
喜汝思东巡
作者：王世贞
朝代：明

天遣故人至，顿然消百愁。峥嵘尊北海，颠倒榻南州。一动延津气，双驱碣石游。无须怨行役，秋兴日相酬。
喜肖甫中丞开府吴中
作者：王世贞
朝代：明

熙朝词客见鶱腾，晋国扶风尔代兴。一节尽监诸校尉，两年超拜大中丞。清霜吐豸来开府，紫气成龙拱孝陵。见说平吴应入相，只今雄剑已堪凭。当时七子大名齐，谁似金瓯出御题。摇笔江南开雨露，挥鞭海外卷虹霓。张公政就真堪乐，蜀国弦调自不凄。倘许元戎过小队，新庄亦号浣花溪。
喜肖甫中丞开府吴中·其一
作者：王世贞
朝代：明

熙朝词客见鶱腾，晋国扶风尔代兴。一节尽监诸校尉，两年超拜大中丞。清霜吐豸来开府，紫气成龙拱孝陵。见说平吴应入相，只今雄剑已堪凭。
喜肖甫中丞开府吴中·其二
作者：王世贞
朝代：明

当时七子大名齐，谁似金瓯出御题。摇笔江南开雨露，挥鞭海外卷虹霓。张公政就真堪乐，蜀国弦调自不凄。倘许元戎过小队，新庄亦号浣花溪。
喜许殿卿至
作者：王世贞
朝代：明

初闻五马倦行春，辞赵游燕逐酒人。白璧邯郸空偃蹇，黄金碣石自嶙峋。风尘治郡功名薄，海岳论交意气新。一为李生悬榻后，放歌须汝破吾颦。
喻兰溪邦相为四绝句贻我颇致青蝇之感且以名酒二瓿见饷其落句云万事从教醉里销次第和答
作者：王世贞
朝代：明

劳君五岳起双眉，老病无能学羼提。祗是怜他善星辈，恶风吹送下泥犁。金华洞洞有仙官，叱石为羊也不难。总为汉家罗网急，双凫莫遣问长安。潘郎可是懒栽花，一赋能当万树霞。却笑尔时勾漏令，不从身内觅丹砂。兰溪新酒碧於泉，一斗真堪价十千。我醉声闻浑不要，使君公暇好逃禅。
喻兰溪邦相为四绝句贻我颇致青蝇之感且以名酒二瓿见饷其落句云万事从教醉里销次第和答·其一
作者：王世贞
朝代：明
体裁：七言绝句

劳君五岳起双眉，老病无能学羼提。祗是怜他善星辈，恶风吹送下泥犁。
喻兰溪邦相为四绝句贻我颇致青蝇之感且以名酒二瓿见饷其落句云万事从教醉里销次第和答·其三
作者：王世贞
朝代：明

潘郎可是懒栽花，一赋能当万树霞。却笑尔时勾漏令，不从身内觅丹砂。
喻兰溪邦相为四绝句贻我颇致青蝇之感且以名酒二瓿见饷其落句云万事从教醉里销次第和答·其二
作者：王世贞
朝代：明

金华洞洞有仙官，叱石为羊也不难。总为汉家罗网急，双凫莫遣问长安。
喻兰溪邦相为四绝句贻我颇致青蝇之感且以名酒二瓿见饷其落句云万事从教醉里销次第和答·其四
作者：王世贞
朝代：明
体裁：七言绝句

兰溪新酒碧于泉，一斗真堪价十千。我醉声闻浑不要，使君公暇好逃禅。
喻兰溪邦相为四绝句贻我颇致青蝇之感且以名酒二瓿见饷其落句云万事从教醉里销次第和答·其四
作者：王世贞
朝代：明

兰溪新酒碧於泉，一斗真堪价十千。我醉声闻浑不要，使君公暇好逃禅。
喻太守邦相及陈丞李司理邀饮顾园作
作者：王世贞
朝代：明

初从窈窕转深幽，忽敞中天与目谋。杰构时时撑碧落，回廊面面俯清流。涵星浅藻催浮动，入雨疏筠佐唱酬。不道使君容阿敬，岂应单为辟强留。
喻工部邦相以前天台令谒选枉道见访出楚中诸集读之感而有赠
作者：王世贞
朝代：明

破浪冲炎舴艋孤，偏劳物色到菰芦。文惊贾傅浮湘好，歌爱王郎斫地无。休汝莲花依白社，游燕桃树满玄都。欲知循吏从文苑，乐府应添于蔿于。
喻杭州邦相寄我长歌适李郡山人在坐倩作西湖图报之而系以一诗
作者：王世贞
朝代：明

明圣湖头月如璧，写出两高三竺色。词人水调学温韦，醉守风流胜苏白。夜深探得骊龙珠，破我禅榻江门孤。莫言罔象浑无用，也解从人倩作图。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其一 避雨陵
作者：王世贞
朝代：明

昔闻六龙驾，蜿蜒二陵间。至今风雨后，清跸满空山。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其七 鸿门玉斗
作者：王世贞
朝代：明

此时亚夫心，分与玉俱碎。却恨入关初，不为完璧计。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其三 韩重答紫玉
作者：王世贞
朝代：明

主是天上人，却为人间死。生不结同心，空令木连理。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其九 九微灯
作者：王世贞
朝代：明

滟滟九微灯，流光铄瑶席。忽报阿环来，芙蓉别成色。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其二 穆天子
作者：王世贞
朝代：明

八骏长在驱，生嫌八荒小。百辟长在服，生忧百年少。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其二十 梁公赌裘
作者：王世贞
朝代：明

殿前集翠裘，禠奴与奴着。殿上武媚娘，呼谁共谁博。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其五 高渐离筑
作者：王世贞
朝代：明

纵令无目生，不如有心死。惜哉高氏筑，仍作荆卿匕。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其八 江皋解佩
作者：王世贞
朝代：明

人去佩亦去，佩空人自空。情知不嬿婉，犹道有无中。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其六 五大夫松
作者：王世贞
朝代：明

偶尔被秦官，何荣亦何辱。万古徂徕云，依然卫其足。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其十 李夫人
作者：王世贞
朝代：明

倏来仍倏往，亦知事非的。其奈尔兄云，佳人难再得。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其十一 望乡台
作者：王世贞
朝代：明

少卿望乡台，筑城乡不见。赖是不见乡，见来肠寸断。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其十七 习家池
作者：王世贞
朝代：明

从他金兜鍪，不博白接䍦。季龙渡洛水，夺汝习家池。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其十三 青冢
作者：王世贞
朝代：明

明妃死时身，一帝两单于。不知冢头草，为谁长不枯。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其十九 解语花
作者：王世贞
朝代：明

比妾解语花，忍笑问东风。即令花解语，难道得如侬。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其十二 相如涤器
作者：王世贞
朝代：明

日醉临邛市，不题临邛壁。怯他卖酒人，胸中五云色。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其十五 白门柳
作者：王世贞
朝代：明

仲冬白门柳，维舟露梢影。日暮乌不栖，天空踏枝冷。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其十八 玉镜台
作者：王世贞
朝代：明

老奴玉镜台，安侬七宝镜。奴自当奴心，侬自怜侬命。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其十六 郑樱桃
作者：王世贞
朝代：明

自尝郑樱桃，百果不挂齿。生憎寇觅儿，眼中复有耳。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其十四 爨下琴
作者：王世贞
朝代：明

自脱厨中爨，残躯拟报恩。如何山水调，翻向董侯门。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑 其四 细腰宫
作者：王世贞
朝代：明

楚舞虽自佳，楚腰太无力。君王幸一顾，贱妾忘朝食。
嘉则长卿复以五言绝句二十首博和有如乐府者有如咏史者漫为倚答当更许我事不许我情也仰山师云神道则不无佛法须还老夫在一笑·避雨陵
作者：王世贞
朝代：明

昔闻六龙驾，蜿蜒二陵间。至今风雨后，清跸满空山。八骏长在驱，生嫌八荒小。百辟长在服，生忧百年少。主是天上人，却为人间死。生不结同心，空令木连理。楚舞虽自佳，楚腰太无力。君王幸一顾，贱妾忘朝食。纵令无目生，不如有心死。惜哉高氏筑，仍作荆卿匕。偶尔被秦官，何荣亦何辱。万古徂徕云，依然卫其足。此时亚夫心，分与玉俱碎。却恨入关初，不为完璧计。人去佩亦去，佩空人自空。情知不嬿婉，犹道有无中。滟滟九微灯，流光铄瑶席。忽报阿环来，芙蓉别成色。倏来仍倏往，亦知事非的。其奈尔兄云，佳人难再得。少卿望乡台，筑城乡不见。赖是不见乡，见来肠寸断。日醉临邛市，不题临邛壁。怯他卖酒人，胸中五云色。明妃死时身，一帝两单于。不知冢头草，为谁长不枯。自脱厨中爨，残躯拟报恩。如何山水调，翻向董侯门。仲冬白门柳，维舟露梢影。日暮乌不栖，天空踏枝冷。自尝郑樱桃，百果不挂齿。生憎寇觅儿，眼中复有耳。从他金兜鍪，不博白接䍦。季龙渡洛水，夺汝习家池。老奴玉镜台，安侬七宝镜。奴自当奴心，侬自怜侬命。比妾解语花，忍笑问东风。即令花解语，难道得如侬。殿前集翠裘，禠奴与奴着。殿上武媚娘，呼谁共谁博。
嘉树亭
作者：王世贞
朝代：明

嘉树周遭一水亭，不妨呼酒共沈溟。当头赤日不敢下，拂面好风吹自醒。
嘉禾道中
作者：王世贞
朝代：明

方春爱行役，因与陶嘉候。燕尾碧相袭，鸭头青始皱。轻风怜舟师，为我来往奏。收帆杨柳色，沽酒夕阳堠。有友四五人，倾觞如悬溜。丝鲙出网鲜，乳臇伏巢？。扶兴端互起，谋欢策争售。问余倾玉山，应须堕月后。頫仰人间世，所得良不偶。
嘉禾道中
作者：王世贞
朝代：明
体裁：古风

方春爱行役，因与陶嘉候。燕尾碧相袭，鸭头青始皱。轻风怜舟师，为我来往奏。收帆杨柳色，沽酒夕阳堠。有友四五人，倾觞如悬溜。丝鲙出网鲜，乳臇伏巢�。扶兴端互起，谋欢策争售。问余倾玉山，应须堕月后。頫仰人间世，所得良不偶。
嘉靖丁未夏四月余以进士隶大理得左寺凡九人朝夕甚乐也又明年六月则八人者以次授去独予在晨候大吏升揖散步空馆顾影凄然为赋一章
作者：王世贞
朝代：明

棘署同试政，濯濯多清佳。亮匪平生亲，忽成一朝谐。本为转蓬枝，愿申松柏怀。衡晷乍改岁，捷羽各分飞。松柏谅靡他，转蓬飘何依。昔者偶然合，今者为谁乖。零落山葵花，犹然媚空阶。茕茕顾流影，戚戚有馀悲。
嘲俗子
作者：王世贞
朝代：明

乡里儿童项领成，客至从嗔不出迎。安得壮士掷天外，吾与汝曹俱眼明。
嘲吴舍人新娶
作者：王世贞
朝代：明

汝去含香露未乾，欲凭春破紫微寒。片帆飞尽潇湘雨，十二峰头黛色残。
嘲周公瑕馆钞库街
作者：王世贞
朝代：明

秦淮南岸小行窝，八十微悭七十多。与说周郎宽误曲，任他商女乱嘲歌。
嘲周叔夜梦感
作者：王世贞
朝代：明

客里深秋意，芸阁病周郎。魔障重难透，心兵躁未降。幽期即中夜，故好隔兰房。春卉留蝴蝶，晓雨殢高唐。惊回忽不见，思至自难忘。依依想颜色，濙濙湿泪光。千里倘同契，离睽讵云伤。
嘲梁伯龙
作者：王世贞
朝代：明

吴阊白面冶游儿，争唱梁郎雪艳词。七尺昂藏心未保，异时翻欲傍要离。
四十咏 其一 皇甫佥事汸
作者：王世贞
朝代：明

安定饶世业，八龙得其半。叔氏独挺出，兴辞恣璀璨。齐梁大篇错，钱刘小言冠。时嗟安仁拙，终籍长卿玩。岿然鲁灵光，拉逻非所叹。
四十咏 其一 高太史启
作者：王世贞
朝代：明

季迪负神启，骏发自名郡。纵毫动天籁，调篇黼皇运。遘世无永晷，后身有嘉问。琏琢藉未工，楚氓悲其瑾。
四十咏 其七 刘佥事凤
作者：王世贞
朝代：明

西京祀以远，浸淫成六季。杨马虽沈沦，余波尚绮丽。子威负奇者，冥搜复傍缀。遂令一代业，灿若云锦制。所虞白凤凰，飘瞥毫端逝。
四十咏 其七 陈佥事祚
作者：王世贞
朝代：明

退翁昔持宪，骢马何翩翩。先疏已致身，敢望天子颜。臣祚诚无状，百折宁不前。虽或谢几哲，终焉保贞坚。
四十咏 其三 王逸人宾
作者：王世贞
朝代：明

逸人挫荣者，浮沈竟阛阓。折姚见玄理，访戴袭奇秘。既殊紫芝宦，复异鹿门娶。玄德诚可师，毋乃为孝累。
四十咏 其三 许长史邦才
作者：王世贞
朝代：明

殿卿若春风，所拂无不柔。酒德日颓然，禅语聊厌酬。耕我欢阴田，爱此鹊湖幽。楚璞不自贵，良工琢为璆。取友何必多，一李成千秋。
四十咏 其三十 沈居士周
作者：王世贞
朝代：明

沈生逸者流，夙尚丘壑贲。缅怀徇所好，十日一山水。游戏无全目，纵横得真理。平生所馀事，耿耿乃在此。
四十咏 其三十 顾太史绍芳
作者：王世贞
朝代：明

女家不乏材，顾生尤翘楚。一赋回帝颜，群姝让眉妩。视草缓铜龙，横经高白虎。归卧昆山阳，夜光未轻吐。时俗易为工，逊志在千古。
四十咏 其三十一 朱王孙器封
作者：王世贞
朝代：明

王族饶天藻，旧条困宗正。子厚舞象年，奕奕着才行。太息自试表，含轸黄初令。不睹曹子桓，觊握真宰柄。感此有尽年，剧称文章盛。
四十咏 其三十一 祝京兆允明
作者：王世贞
朝代：明

希哲寄声酒，诙谐放情素。翰墨人尽研，巧者由机悟。游龙宛霞浦，芙蕖发朝露。世上亦何有，悲此邯郸步。
四十咏 其三十七 华太学善继
作者：王世贞
朝代：明

孟达才故饶，结思在幽沈。江左有新契，中原非故钦。澹尔秋山色，泠然流水音。有弟能挫名，转迹入青林。未却方中轨，焉知尘外心。
四十咏 其三十七 王选部谷祥
作者：王世贞
朝代：明

禄之当佐铨，皛皛若冰玉。归来三十载，岁月天所属。辟书再及门，澹若云过目。何必写匡山，胸中有岩谷。
四十咏 其三十三 徐司理桂
作者：王世贞
朝代：明

司理宦不达，遂作身后计。呕心出奇语，意表见新致。摆脱尘中好，雕锼千古诣。放情山水间，虚舟了无系。晚合未为迟，逼人良可畏。
四十咏 其三十三 文待诏徵明
作者：王世贞
朝代：明

文翁负耿介，至巧亦天性。髫年却金赙，中岁辞藩聘。既三郑氏绝，仍齿伏生境。遥裔播休华，千秋犹辉映。
四十咏 其三十九 梅秀才鼎祚
作者：王世贞
朝代：明

梅生抱超识，雅复与才会。上下千载间，有造无不诣。袅娜出余态，泓渟饶深致。三十而逢掖，同学多已贵。长卿宁当过，过乃扬得意。
四十咏 其三十九 王太学宠
作者：王世贞
朝代：明

履吉藉甚年，灼乎舜华敷。非酒使人酣，况乃荐醍醐。玉树困霜风，良騊蹶脩途。其迹犹尚新，其人骨久枯。
四十咏 其三十二 方太常鹏
作者：王世贞
朝代：明

庶子负书淫，终岁勤述作。谢病再起官，将因传礼乐。鹤禁屣若遗，清卿秩仍削。悠悠见素心，所享不辞薄。
四十咏 其三十二 黄先辈廷绶
作者：王世贞
朝代：明

昔予忝晋棘，所荐多名士。黄生独裒然，博雅轻流辈。惠我锦绣段，示我瑶华制。苦心济南室，转与时趣避。为汝一解嘲，知希身转贵。
四十咏 其三十五 朱中丞纨
作者：王世贞
朝代：明

中丞匪躬者，仗钺事专征。瘴海肃鲸波，舟航偃不惊。涣群婴众铄，披已乃孤诚。安能对狱吏，慨焉捐此生。
四十咏 其三十五 王茂才衡
作者：王世贞
朝代：明

太原人中龙，有子汗必血。䟤跋秇苑场，歘尔电同掣。俊声亦麇至，雅非衷所屑。物表托金兰，尘中莹冰雪。置余父子间，孤蓬亦成节。
四十咏 其三十八 先御史大夫讳
作者：王世贞
朝代：明

外侮中不竞，疏者亦暂亲。矫矫先大夫，一身当百身。白日照披肝，噫气成星辰。痛无九京辙，为言诛佞臣。
四十咏 其三十八 张府幕九二
作者：王世贞
朝代：明

吾爱张中丞，颉颃有难弟。窥豹昭蔚文，食牛吐生气。人传火攻横，不晓璧联贵。彩笔生纵横，青山晚憔悴。踯躅手板间，犹歌蜀道易。
四十咏 其三十六 汪太学道贯
作者：王世贞
朝代：明

仲淹司马弟，友于一何笃。不作阿奴攻，但经平子目。心期偏韦布，酒语易肝腹。折节西京言，翩翩标二陆。遂令谼中植，蘼芜亦芬馥。
四十咏 其三十六 陆太常粲
作者：王世贞
朝代：明

浚明经国才，所逊在勇沈。虽复豪文战，而乃非素心。鸣凤吐朝阳，渐鸿遁中林。幽怀故有托，宁为遘荒淫。
四十咏 其三十四 周寺丞凤鸣
作者：王世贞
朝代：明

大理世其官，能文法无害。执宪昌言朝，如何与谴会。音容自矩律，筴算几蓍蔡。积俭乃起家，栾伯惭其汰。
四十咏 其三十四 王山人伯稠
作者：王世贞
朝代：明

王生托清狂，贫不解工俗。对客无寒暄，匕箸恣所欲。及乎命笔时，纷纷坠珠玉。秀色若可餐，清音宛相属。忌者攻其瑕，虽瑕意亦足。
四十咏 其九 徐武功有贞
作者：王世贞
朝代：明

武功蕴宏略，希世遘奇表。挟日肇封祚，治水赞熙皞。大勋古难恃，令名当自保。迢迢南中云，恻恻羡飞鸟。
四十咏 其九 朱王孙多�
作者：王世贞
朝代：明
体裁：古风

天潢无浊流，洪都饶国琛。宗良虽晚成，力窥作者林。穷搜自冥合，有造必苦心。飞书渐寂蔑，神交岂在今。垂当忘言际，聊以表知音。
四十咏 其二 莫方伯如忠
作者：王世贞
朝代：明

俯仰子墨林，所睹无长者。莫公岂不文，宛若田父社。有抱不自璧，虽完讵为瓦。饥来玩清泌，衡门亦潇洒。时藻汰欲空，居然余大雅。
四十咏 其二 黄给事钺
作者：王世贞
朝代：明

叔扬践华省，食贫无异操。奋为墨衰举，匪以弓旌招。借箸画勤王，湛渊报久要。形泯神自王，松柏苍然乔。
四十咏 其二十 先祖司马讳
作者：王世贞
朝代：明

昔我先司马，敡历遍遐荒。至今讼庭树，往往比甘棠。蔼如三冬日，凛若九秋霜。千载循吏编，庶以绍龚黄。
四十咏 其二十 喻杭州均
作者：王世贞
朝代：明

邦相强项人，焉能事言路。流落湘楚间，深衷托骚赋。循吏足自宽，文苑雅相慕。登我弇山堂，握手遂成故。嫫母犹在宫，毋使蛾眉妒。
四十咏 其二十一 李少卿应祯
作者：王世贞
朝代：明

少卿善书法，强起侍中秘。诏为译经藏，卿也独奏记。吾道有九经，上其幸留意。百折终不回，荣名沦末位。
四十咏 其二十一 邹黄州迪光
作者：王世贞
朝代：明

吾爱邹齐安，才行一何姣。有造必开先，微言穷窈眇。春至赤壁青，霜落大江小。人云江山助，所得殊不少。却笑眉山公，晚来未了了。
四十咏 其二十七 曹山人昌先
作者：王世贞
朝代：明

曹生菰芦人，须作猬毛磔。孝友自天就，侠游聊寄迹。睥睨一世间，降心见超识。玄依子云阁，相卜汤源宅。铁网沈珊瑚，冥搜十年得。
四十咏 其二十七 魏恭简校
作者：王世贞
朝代：明

魏公秉渊著，雅志慕古昔。时衍洙水流，力断曹溪脉。巷牖稍已乖，簪缨遂中辟。三绝苍颉编，往往明心画。
四十咏 其二十三 张将军元凯
作者：王世贞
朝代：明

时平介胄间，风雅亦一诣。我怜张将军，摆脱谢流辈。傍采元嘉风，不踏会昌地。卷白气若粗，杀青心自细。试问锦鹔鹴，已从酒家质。
四十咏 其二十三 杨仪部循吉
作者：王世贞
朝代：明

仪部志狂者，坟丘事冥讨。三十而挂冠，握机岂不早。胡哉昧远算，一出为小草。揽其遗文辞，悼彼耄昏夭。
四十咏 其二十九 周恭肃用
作者：王世贞
朝代：明

恭肃故长者，所历多恬穆。及乎握台纲，霜天见雕鹗。藻鉴虽已晚，弹冠众相乐。车门日夜开，无金可称却。
四十咏 其二十九 瞿太学汝稷
作者：王世贞
朝代：明

瞿生状眇小，气雄三军帅。有志必自酬，无锋可令避。合掌西竺言，兴文遂余事。禅那有四病，宗门无一字。却问阿难陀，恐为博闻累。
四十咏 其二十二 畲明府翔
作者：王世贞
朝代：明

陶令谢彭泽，畲令辞全椒。俱言以酒废，无乃为折腰。陶影不出山，畲迹不入里。当其傀俄时，千载如一轨。新诗亦自佳，能谐世人耳。
四十咏 其二十二 陆太宰完
作者：王世贞
朝代：明

陆公秉戎枢，受脤事横征。中流荡日月，殷波血鲵鲸。归来宴父老，故里高车迎。没齿甘巨僇，焉能终令名。
四十咏 其二十五 邢侍御侗
作者：王世贞
朝代：明

齐风故憍志，子愿乃温然。书探会稽室，文匠东京前。抗志凌九霄，降体纳百川。伊余安时汰，君子衷所怜。遘若饮醇醪，暌若思婵娟。
四十咏 其二十五 顾太保鼎臣
作者：王世贞
朝代：明

文康自讲筵，磊落真主识。锁钥见深寄，版筑遗芬泽。坐客悚莫干，虬须紫如磔。少选出新声，彷佛安昌席。
四十咏 其二十八 徐太学益孙
作者：王世贞
朝代：明

徐生貌温如，骨节不茅靡。兴词虽沃若，所造有根柢。拂袖平原门，掩关骠骑里。不为造物弄，翛然事名理。勖哉出世资，毋轻慕才鬼。
四十咏 其二十八 朱尚书希周
作者：王世贞
朝代：明

尚书握留铨，五十遂悬车。优游更三纪，块然返其初。眉宇蔼春阳，和风被里闾。良璞犹未雕，见者称璠玙。
四十咏 其二十六 徐迪功祯卿
作者：王世贞
朝代：明

昌谷振奇士，玄览意何卓。芙蓉秀浊水，苍隼击寥廓。调古鲜同驱，名高远时作。讵为坎轲恨，短年亦予乐。
四十咏 其二十六 邹吏部观光
作者：王世贞
朝代：明

吏部弱冠年，其名已张楚。籍籍尚书郎，小遂厌圭组。晞■朱鸟颠，探珠骊龙府。岩壑与廊庙，但悟即千古。毋泥五君篇，溪刻徒自苦。
四十咏 其二十四 张京兆鸣凤
作者：王世贞
朝代：明

羽王拙宦人，沈精托文秇。颇修邺下言，突过景龙际。沾沾意自伐，汲汲取相媚。十载七徙官，青衫转成敝。徒令五彩翰，零落偏荒裔。
四十咏 其二十四 毛文简澄
作者：王世贞
朝代：明

毛公践华显，秉性乃恬易。杜门饮醇酒，口不谈世事。一遇鼎革间，铿然践坚议。天怒百不回，秋风有归计。
四十咏 其五 杨尚书翥
作者：王世贞
朝代：明

杨公岿然老，故人握璿玑。遂令武昌戍，阳春回赭衣。曳裾时豹隐，推毂乃龙飞。优游桑梓间，树惇以全归。
四十咏 其五 沈山人明臣
作者：王世贞
朝代：明

嘉则少负奇，从事车骑幕。侠气贯秋旻，藻词丽朝雘。千人废喑呜，百氏从挥霍。屠子一代盟，朱生九原诺。族贵文亦就，是以不落莫。
四十咏 其八 俞司寇士悦
作者：王世贞
朝代：明

太保禀刚峭，面色凌壁铁。所至如子元，网络甚张设。赭衣忽被体，永谢孤卿列。道遇金齿公，后车亦齐辙。
四十咏 其八 张先辈凤翼
作者：王世贞
朝代：明

伯起初艺成，白晰美少年。一芬墨池藻，众工归我妍。薄游燕昭台，兴尽剡溪船。自谓千秋业，不假公车传。晨着潜夫论，夕奏钟期弦。
四十咏 其六 王太史祖嫡
作者：王世贞
朝代：明

太史瑚琏姿，葆真铲光相。与余一谈秇，潇洒神俱王。倾盖岂必深，慨焉成辨谤。蕴籍叔度流，纵横东京上。疏草就磨灭，苦心将谁向。
四十咏 其六 陈僖敏镒
作者：王世贞
朝代：明

僖敏长者度，时展经纶才。白马出秦关，虬髯何壮哉。河陇既以奠，尸祝至今开。岂知衿裾士，威誉扬九垓。
四十咏 其十 刘文恭铉
作者：王世贞
朝代：明

文恭达节者，畏荣恒惄如。群谋徇天步，独行竟何濡。食报遗后人，位绌永令誉。乃知癯然叟，可以托遗孤。
四十咏 其十 顾山人孟林
作者：王世贞
朝代：明

至人不皮相，文士不灭迹。山甫一荒伧，而乃癯山泽。虽谢伯鸾舂，尚输柴桑获。日暮负薪归，商歌中金石。犹有身后名，时时一沾臆。
四十咏 其十一 张提学和
作者：王世贞
朝代：明

穆也非不佳，节之难为弟。当其射策时，英声动宸扆。斲轮见老手，藻鉴存清视。造物亦忌人，荣名沦散位。
四十咏 其十一 殷进士都
作者：王世贞
朝代：明

无美攻六艺，乃在丱角时。濩落四十年，识者亦为疑。侠气标肺腑，壮心见须弥。跌宕词翰林，煜煜吐色丝。异时平津拜，不言公车迟。
四十咏 其十七 吴文定宽
作者：王世贞
朝代：明

文定秉谦退，冥志在坟典。所树苟先众，宁辞步趋蹇。朝回对花竹，落日照开卷。此意今所难，吁嗟德音鲜。
四十咏 其十七 周选部弘礿
作者：王世贞
朝代：明

周生应公车，故多天人略。骀荡一世名，匠心成述作。上书欲有陈，雅非绛灌乐。鼓雪停楚云，秇兰芬丛薄。毋听渔父谈，清时宁濩落。
四十咏 其十三 刘先辈黄裳
作者：王世贞
朝代：明

诸贤世皇朝，重庆冠时选。俊鹗抟谏垣，彩骝躏文苑。余志属象贤，凤毛何宛宛。赋海几玄虚，谈天类邹衍。襜褕故未报，托寄良非浅。
四十咏 其十三 叶文庄盛
作者：王世贞
朝代：明

文庄琐垣彦，直志济遐瞩。边土仗雄望，岭越借宁隩。日晏坐繁省，归来奏清曲。古道终有谐，今焉叹时服。
四十咏 其十九 魏考功允贞
作者：王世贞
朝代：明

考功昔在台，属当鼎革际。再疏轻逆鳞，必取第一义。旋返长沙谪，小宽绛灌议。东省一冰壶，清光铄群媚。穆如新诗来，知君不遐弃。
四十咏 其十二 穆考功文熙
作者：王世贞
朝代：明

穆君义侠人，强被名教用。有才思挽俗，信已必违众。幡然悟此身，实为千秋重。力鞭北地足，冀追少陵鞚。千里在毫发，逊心敢忘讽。
四十咏 其十二 韩襄毅雍
作者：王世贞
朝代：明

襄毅秀弱冠，扬策振天路。中踬乃益习，晚柄谐所遇。威伸七纵略，功成五月渡。壮心寄隐迹，坐惜齿龄暮。
四十咏 其十五 刘参政昌
作者：王世贞
朝代：明

太中少颖脱，往往出新诣。跌宕郎署间，清芬蔼然萃。五岭穷履迹，三苍辨鼎识。乃知忌者心，翻然为名计。
四十咏 其十五 王太学稚登
作者：王世贞
朝代：明

百谷命世才，兴文自绮岁。既饶江氏锦，时新许公制。款段群蹀躞，骅骝瞥先逝。月旦摇吻间，风烟染毫际。讵学空门子，无诤入三昧。
四十咏 其十八 沈尚玺思孝
作者：王世贞
朝代：明

百年一罗生，弱丝系九鼎。继者四五人，纯甫尤耿耿。出日瘴雾披，清霜毒炎冷。赐环岂不荣，栖迟还定省。三复行戍篇，令人贵五岭。
四十咏 其十八 王文恪鏊
作者：王世贞
朝代：明

文恪辞家流，广庭振华毂。帝时绌师臣，遥迹肇枚卜。竖人窘犬步，惄焉叹一木。归卧洞庭野，世往誉恒馥。
四十咏 其十六 孔侍郎镛
作者：王世贞
朝代：明

司空守荒郡，筚路启山林。万面若猿猱，片言剖其心。箫鼓荐丛祠，生存多飨歆。是以临没候，列宿表精祲。
四十咏 其十六 王山人叔承
作者：王世贞
朝代：明

词苑足肤立，王郎独奇骨。有吐必匠心，往往自天发。以此振侠声，所友必贤杰。贵者虽自贵，视之同毛发。一醉即陶然，相将向超忽。
四十咏 其十四 张太学献翼
作者：王世贞
朝代：明

吾怜张幼于，天才尤卓绝。十六游龙门，遂富长者辙。结客聊自偷，治生非所屑。诗登上卿席，名缀下士列。畴不和朱弦，谁欤赏白雪。
四十咏 其十四 鱼开封侃
作者：王世贞
朝代：明

鱼侯治雄都，贪吏逆洗迹。中岁赋归欤，妻子犹菜色。虽乖清泌乐，终守西山则。人事良可悲，天心竟焉极。
四十咏 其四 周山人天球
作者：王世贞
朝代：明

硕果寒不食，词林见前辈。典刑足御俗，文彩亦被世。一工临池业，碑板光四裔。义取无虚月，笔耕尽良岁。却顾迂叟谋，寂寞身后事。
四十咏 其四 姚少师广孝
作者：王世贞
朝代：明

少师遁儒迹，握筌理玄符。业由杀机发，教以神用敷。赫赫不迁庭，侑公配宏谟。胡然踏迷复，缁衣即永途。
四十咏 其四十 吴文学稼竳
作者：王世贞
朝代：明

中丞昔谈艺，磊落在嘉靖。季子甫离髫，豹文已彪炳。宁唯代为箕，其力乃超乘。突过元和表，穷探杜陵境。游汝父子间，令人泪潜迸。
四十咏 其四十 黄徵君省曾
作者：王世贞
朝代：明

勉之富三馀，垂言亦惊众。收名良已博，负大不易用。公车一报罢，遂甘醯鸡瓮。有子能象贤，居然冢枯重。
四十咏 陆太常釴 其十九 张脩撰泰
作者：王世贞
朝代：明
体裁：古风

二君青云彦，摅辞复同调。釴也千仞壁，苍翠绝奔峭。泰如飧芝露，九咽动灵窍。黼黻未章施，长算屈短造。
四十咏·皇甫佥事汸
作者：王世贞
朝代：明

安定饶世业，八龙得其半。叔氏独挺出，兴辞恣璀璨。齐梁大篇错，钱刘小言冠。时嗟安仁拙，终籍长卿玩。岿然鲁灵光，拉逻非所叹。俯仰子墨林，所睹无长者。莫公岂不文，宛若田父社。有抱不自璧，虽完讵为瓦。饥来玩清泌，衡门亦潇洒。时藻汰欲空，居然余大雅。殿卿若春风，所拂无不柔。酒德日颓然，禅语聊厌酬。耕我欢阴田，爱此鹊湖幽。楚璞不自贵，良工琢为璆。取友何必多，一李成千秋。硕果寒不食，词林见前辈。典刑足御俗，文彩亦被世。一工临池业，碑板光四裔。义取无虚月，笔耕尽良岁。却顾迂叟谋，寂寞身后事。嘉则少负奇，从事车骑幕。侠气贯秋旻，藻词丽朝雘。千人废喑呜，百氏从挥霍。屠子一代盟，朱生九原诺。族贵文亦就，是以不落莫。太史瑚琏姿，葆真铲光相。与余一谈秇，潇洒神俱王。倾盖岂必深，慨焉成辨谤。蕴籍叔度流，纵横东京上。疏草就磨灭，苦心将谁向。西京祀以远，浸淫成六季。杨马虽沈沦，余波尚绮丽。子威负奇者，冥搜复傍缀。遂令一代业，灿若云锦制。所虞白凤凰，飘瞥毫端逝。伯起初艺成，白晰美少年。一芬墨池藻，众工归我妍。薄游燕昭台，兴尽剡溪船。自谓千秋业，不假公车传。晨着潜夫论，夕奏钟期弦。天潢无浊流，洪都饶国琛。宗良虽晚成，力窥作者林。穷搜自冥合，有造必苦心。飞书渐寂蔑，神交岂在今。垂当忘言际，聊以表知音。至人不皮相，文士不灭迹。山甫一荒伧，而乃癯山泽。虽谢伯鸾舂，尚输柴桑获。日暮负薪归，商歌中金石。犹有身后名，时时一沾臆。无美攻六艺，乃在丱角时。濩落四十年，识者亦为疑。侠气标肺腑，壮心见须弥。跌宕词翰林，煜煜吐色丝。异时平津拜，不言公车迟。穆君义侠人，强被名教用。有才思挽俗，信已必违众。幡然悟此身，实为千秋重。力鞭北地足，冀追少陵鞚。千里在毫发，逊心敢忘讽。诸贤世皇朝，重庆冠时选。俊鹗抟谏垣，彩骝躏文苑。余志属象贤，凤毛何宛宛。赋海几玄虚，谈天类邹衍。襜褕故未报，托寄良非浅。吾怜张幼于，天才尤卓绝。十六游龙门，遂富长者辙。结客聊自偷，治生非所屑。诗登上卿席，名缀下士列。畴不和朱弦，谁欤赏白雪。百谷命世才，兴文自绮岁。既饶江氏锦，时新许公制。款段群蹀躞，骅骝瞥先逝。月旦摇吻间，风烟染毫际。讵学空门子，无诤入三昧。词苑足肤立，王郎独奇骨。有吐必匠心，往往自天发。以此振侠声，所友必贤杰。贵者虽自贵，视之同毛发。一醉即陶然，相将向超忽。周生应公车，故多天人略。骀荡一世名，匠心成述作。上书欲有陈，雅非绛灌乐。鼓雪停楚云，秇兰芬丛薄。毋听渔父谈，清时宁濩落。百年一罗生，弱丝系九鼎。继者四五人，纯甫尤耿耿。出日瘴雾披，清霜毒炎冷。赐环岂不荣，栖迟还定省。三复行戍篇，令人贵五岭。考功昔在台，属当鼎革际。再疏轻逆鳞，必取第一义。旋返长沙谪，小宽绛灌议。东省一冰壶，清光铄群媚。穆如新诗来，知君不遐弃。邦相强项人，焉能事言路。流落湘楚间，深衷托骚赋。循吏足自宽，文苑雅相慕。登我弇山堂，握手遂成故。嫫母犹在宫，毋使蛾眉妒。吾爱邹齐安，才行一何姣。有造必开先，微言穷窈眇。春至赤壁青，霜落大江小。人云江山助，所得殊不少。却笑眉山公，晚来未了了。陶令谢彭泽，畲令辞全椒。俱言以酒废，无乃为折腰。陶影不出山，畲迹不入里。当其傀俄时，千载如一轨。新诗亦自佳，能谐世人耳。时平介胄间，风雅亦一诣。我怜张将军，摆脱谢流辈。傍采元嘉风，不踏会昌地。卷白气若粗，杀青心自细。试问锦鹔鹴，已从酒家质。羽王拙宦人，沈精托文秇。颇修邺下言，突过景龙际。沾沾意自伐，汲汲取相媚。十载七徙官，青衫转成敝。徒令五彩翰，零落偏荒裔。齐风故憍志，子愿乃温然。书探会稽室，文匠东京前。抗志凌九霄，降体纳百川。伊余安时汰，君子衷所怜。遘若饮醇醪，暌若思婵娟。吏部弱冠年，其名已张楚。籍籍尚书郎，小遂厌圭组。晞■朱鸟颠，探珠骊龙府。岩壑与廊庙，但悟即千古。毋泥五君篇，溪刻徒自苦。曹生菰芦人，须作猬毛磔。孝友自天就，侠游聊寄迹。睥睨一世间，降心见超识。玄依子云阁，相卜汤源宅。铁网沈珊瑚，冥搜十年得。徐生貌温如，骨节不茅靡。兴词虽沃若，所造有根柢。拂袖平原门，掩关骠骑里。不为造物弄，翛然事名理。勖哉出世资，毋轻慕才鬼。瞿生状眇小，气雄三军帅。有志必自酬，无锋可令避。合掌西竺言，兴文遂余事。禅那有四病，宗门无一字。却问阿难陀，恐为博闻累。女家不乏材，顾生尤翘楚。一赋回帝颜，群姝让眉妩。视草缓铜龙，横经高白虎。归卧昆山阳，夜光未轻吐。时俗易为工，逊志在千古。王族饶天藻，旧条困宗正。子厚舞象年，奕奕着才行。太息自试表，含轸黄初令。不睹曹子桓，觊握真宰柄。感此有尽年，剧称文章盛。昔予忝晋棘，所荐多名士。黄生独裒然，博雅轻流辈。惠我锦绣段，示我瑶华制。苦心济南室，转与时趣避。为汝一解嘲，知希身转贵。司理宦不达，遂作身后计。呕心出奇语，意表见新致。摆脱尘中好，雕锼千古诣。放情山水间，虚舟了无系。晚合未为迟，逼人良可畏。王生托清狂，贫不解工俗。对客无寒暄，匕箸恣所欲。及乎命笔时，纷纷坠珠玉。秀色若可餐，清音宛相属。忌者攻其瑕，虽瑕意亦足。太原人中龙，有子汗必血。䟤跋秇苑场，歘尔电同掣。俊声亦麇至，雅非衷所屑。物表托金兰，尘中莹冰雪。置余父子间，孤蓬亦成节。仲淹司马弟，友于一何笃。不作阿奴攻，但经平子目。心期偏韦布，酒语易肝腹。折节西京言，翩翩标二陆。遂令谼中植，蘼芜亦芬馥。孟达才故饶，结思在幽沈。江左有新契，中原非故钦。澹尔秋山色，泠然流水音。有弟能挫名，转迹入青林。未却方中轨，焉知尘外心。吾爱张中丞，颉颃有难弟。窥豹昭蔚文，食牛吐生气。人传火攻横，不晓璧联贵。彩笔生纵横，青山晚憔悴。踯躅手板间，犹歌蜀道易。梅生抱超识，雅复与才会。上下千载间，有造无不诣。袅娜出余态，泓渟饶深致。三十而逢掖，同学多已贵。长卿宁当过，过乃扬得意。中丞昔谈艺，磊落在嘉靖。季子甫离髫，豹文已彪炳。宁唯代为箕，其力乃超乘。突过元和表，穷探杜陵境。游汝父子间，令人泪潜迸。
四十咏·高太史启
作者：王世贞
朝代：明

季迪负神启，骏发自名郡。纵毫动天籁，调篇黼皇运。遘世无永晷，后身有嘉问。琏琢藉未工，楚氓悲其瑾。叔扬践华省，食贫无异操。奋为墨衰举，匪以弓旌招。借箸画勤王，湛渊报久要。形泯神自王，松柏苍然乔。逸人挫荣者，浮沈竟阛阓。折姚见玄理，访戴袭奇秘。既殊紫芝宦，复异鹿门娶。玄德诚可师，毋乃为孝累。少师遁儒迹，握筌理玄符。业由杀机发，教以神用敷。赫赫不迁庭，侑公配宏谟。胡然踏迷复，缁衣即永途。杨公岿然老，故人握璿玑。遂令武昌戍，阳春回赭衣。曳裾时豹隐，推毂乃龙飞。优游桑梓间，树惇以全归。僖敏长者度，时展经纶才。白马出秦关，虬髯何壮哉。河陇既以奠，尸祝至今开。岂知衿裾士，威誉扬九垓。退翁昔持宪，骢马何翩翩。先疏已致身，敢望天子颜。臣祚诚无状，百折宁不前。虽或谢几哲，终焉保贞坚。太保禀刚峭，面色凌壁铁。所至如子元，网络甚张设。赭衣忽被体，永谢孤卿列。道遇金齿公，后车亦齐辙。武功蕴宏略，希世遘奇表。挟日肇封祚，治水赞熙皞。大勋古难恃，令名当自保。迢迢南中云，恻恻羡飞鸟。文恭达节者，畏荣恒惄如。群谋徇天步，独行竟何濡。食报遗后人，位绌永令誉。乃知癯然叟，可以托遗孤。穆也非不佳，节之难为弟。当其射策时，英声动宸扆。斲轮见老手，藻鉴存清视。造物亦忌人，荣名沦散位。襄毅秀弱冠，扬策振天路。中踬乃益习，晚柄谐所遇。威伸七纵略，功成五月渡。壮心寄隐迹，坐惜齿龄暮。文庄琐垣彦，直志济遐瞩。边土仗雄望，岭越借宁隩。日晏坐繁省，归来奏清曲。古道终有谐，今焉叹时服。鱼侯治雄都，贪吏逆洗迹。中岁赋归欤，妻子犹菜色。虽乖清泌乐，终守西山则。人事良可悲，天心竟焉极。太中少颖脱，往往出新诣。跌宕郎署间，清芬蔼然萃。五岭穷履迹，三苍辨鼎识。乃知忌者心，翻然为名计。司空守荒郡，筚路启山林。万面若猿猱，片言剖其心。箫鼓荐丛祠，生存多飨歆。是以临没候，列宿表精祲。文定秉谦退，冥志在坟典。所树苟先众，宁辞步趋蹇。朝回对花竹，落日照开卷。此意今所难，吁嗟德音鲜。文恪辞家流，广庭振华毂。帝时绌师臣，遥迹肇枚卜。竖人窘犬步，惄焉叹一木。归卧洞庭野，世往誉恒馥。二君青云彦，摅辞复同调。釴也千仞壁，苍翠绝奔峭。泰如飧芝露，九咽动灵窍。黼黻未章施，长算屈短造。昔我先司马，敡历遍遐荒。至今讼庭树，往往比甘棠。蔼如三冬日，凛若九秋霜。千载循吏编，庶以绍龚黄。少卿善书法，强起侍中秘。诏为译经藏，卿也独奏记。吾道有九经，上其幸留意。百折终不回，荣名沦末位。陆公秉戎枢，受脤事横征。中流荡日月，殷波血鲵鲸。归来宴父老，故里高车迎。没齿甘巨僇，焉能终令名。仪部志狂者，坟丘事冥讨。三十而挂冠，握机岂不早。胡哉昧远算，一出为小草。揽其遗文辞，悼彼耄昏夭。毛公践华显，秉性乃恬易。杜门饮醇酒，口不谈世事。一遇鼎革间，铿然践坚议。天怒百不回，秋风有归计。文康自讲筵，磊落真主识。锁钥见深寄，版筑遗芬泽。坐客悚莫干，虬须紫如磔。少选出新声，彷佛安昌席。昌谷振奇士，玄览意何卓。芙蓉秀浊水，苍隼击寥廓。调古鲜同驱，名高远时作。讵为坎轲恨，短年亦予乐。魏公秉渊著，雅志慕古昔。时衍洙水流，力断曹溪脉。巷牖稍已乖，簪缨遂中辟。三绝苍颉编，往往明心画。尚书握留铨，五十遂悬车。优游更三纪，块然返其初。眉宇蔼春阳，和风被里闾。良璞犹未雕，见者称璠玙。恭肃故长者，所历多恬穆。及乎握台纲，霜天见雕鹗。藻鉴虽已晚，弹冠众相乐。车门日夜开，无金可称却。沈生逸者流，夙尚丘壑贲。缅怀徇所好，十日一山水。游戏无全目，纵横得真理。平生所馀事，耿耿乃在此。希哲寄声酒，诙谐放情素。翰墨人尽研，巧者由机悟。游龙宛霞浦，芙蕖发朝露。世上亦何有，悲此邯郸步。庶子负书淫，终岁勤述作。谢病再起官，将因传礼乐。鹤禁屣若遗，清卿秩仍削。悠悠见素心，所享不辞薄。文翁负耿介，至巧亦天性。髫年却金赙，中岁辞藩聘。既三郑氏绝，仍齿伏生境。遥裔播休华，千秋犹辉映。大理世其官，能文法无害。执宪昌言朝，如何与谴会。音容自矩律，筴算几蓍蔡。积俭乃起家，栾伯惭其汰。中丞匪躬者，仗钺事专征。瘴海肃鲸波，舟航偃不惊。涣群婴众铄，披已乃孤诚。安能对狱吏，慨焉捐此生。浚明经国才，所逊在勇沈。虽复豪文战，而乃非素心。鸣凤吐朝阳，渐鸿遁中林。幽怀故有托，宁为遘荒淫。禄之当佐铨，皛皛若冰玉。归来三十载，岁月天所属。辟书再及门，澹若云过目。何必写匡山，胸中有岩谷。外侮中不竞，疏者亦暂亲。矫矫先大夫，一身当百身。白日照披肝，噫气成星辰。痛无九京辙，为言诛佞臣。履吉藉甚年，灼乎舜华敷。非酒使人酣，况乃荐醍醐。玉树困霜风，良騊蹶脩途。其迹犹尚新，其人骨久枯。勉之富三馀，垂言亦惊众。收名良已博，负大不易用。公车一报罢，遂甘醯鸡瓮。有子能象贤，居然冢枯重。
四明吴生游大梁甚久其再往也谒余诗为赠
作者：王世贞
朝代：明

束书担簦一奚囊，拟向人间识二王。音似庄生犹带越，赋如枚叔好游梁。春风骑从夷门去，烟雨鱼羹幸舍尝。授简只今多左席，古来词客有辉光。
四月一日同于鳞子与诸君水头放舟六首
作者：王世贞
朝代：明

何处园池好，唯应西郭偏。惜当春后日，狂爱水中天。玳瑁涓人马，葡萄上客筵。那能不深醉，北望有风烟。朝来宽请急，醉宿亦无妨。舟楫青天近，林塘白日长。浪花鱼自起，风叶鸟难藏。忽有吴歌发，沧洲意欲狂。繁坞疑春在，空塘得暑迟。长年木兰棹，游女竹枝词。万树声俱发，千山坐觉移。飞觞予不厌，促骑尔何之。走马长安陌，放舟河水滨。风光馀澹荡，天地此逡巡。住暂依芳草，行看破绿蘋。无妨叠鼓吹，不起汉关尘。歌管能回日，轻舠自任风。人家渔网外，山色酒杯中。心事欢仍见，年光醉未穷。褰裳吾欲涉，菰际忽惊鸿。醉客双眼白，繁花一树明。乾坤凭去鸟，日月问骑鲸。悬沫星溅跃，轻飔浪熨平。此中龙稳卧，或恐夜珠惊。
四月一日同于鳞子与诸君水头放舟六首·其一
作者：王世贞
朝代：明

何处园池好，唯应西郭偏。惜当春后日，狂爱水中天。玳瑁涓人马，葡萄上客筵。那能不深醉，北望有风烟。
四月一日同于鳞子与诸君水头放舟六首其三
作者：王世贞
朝代：明
体裁：五言律诗

繁坞疑春在，空塘得暑迟。长年木兰棹，游女竹枝词。万树声俱发，千山坐觉移。飞觞予不厌，促骑尔何之。
四月一日同于鳞子与诸君水头放舟六首其二
作者：王世贞
朝代：明
体裁：五言律诗

朝来宽请急，醉宿亦无妨。舟楫青天近，林塘白日长。浪花鱼自起，风叶鸟难藏。忽有吴歌发，沧洲意欲狂。
四月一日同于鳞子与诸君水头放舟六首其五
作者：王世贞
朝代：明
体裁：五言律诗

歌管能回日，轻舠自任风。人家渔网外，山色酒杯中。心事欢仍见，年光醉未穷。褰裳吾欲涉，菰际忽惊鸿。
四月一日同于鳞子与诸君水头放舟六首其六
作者：王世贞
朝代：明
体裁：五言律诗

醉客双眼白，繁花一树明。乾坤凭去鸟，日月问骑鲸。悬沫星溅跃，轻飔浪熨平。此中龙稳卧，或恐夜珠惊。
四月一日同于鳞子与诸君水头放舟六首其四
作者：王世贞
朝代：明
体裁：五言律诗

走马长安陌，放舟河水滨。风光馀澹荡，天地此逡巡。住暂依芳草，行看破绿蘋。无妨叠鼓吹，不起汉关尘。
四月二日即事
作者：王世贞
朝代：明

方除忽展类西清，隐隐莲花踏处生。天语独传三字切，玉衣真见五铢轻。流霞欲动灵旗色，滴露如残警佩声。闻道穆公夸飨帝，吹箫元只为秦嬴。小阁文窗影绿波，葳蕤不启动轻罗。竞承初日芙蓉媚，忽转轻猋翡翠过。巫雨髻鬟看渐吐，楚云环佩听来和。欲寻别后群真位，只在黄庭内景多。五云佳气蔼充闾，一绶如虹挂太虚。忽展凌波无缝袜，贪看争日砑光裾。金庭白鹿愁骖驾，玉局青羊惜授书。洒壁天浆浑胜蜜，人间大有渴相如。琚声缥缈复徐徊，拂栋香云袅未开。北绝上妃应怅别，南真司命好重来。丹砂剩得仍为米，桃核藏来可是杯。最幸导师还召对，略言尘世有仙才。
四月二日即事·其一
作者：王世贞
朝代：明

方除忽展类西清，隐隐莲花踏处生。天语独传三字切，玉衣真见五铢轻。流霞欲动灵旗色，滴露如残警佩声。闻道穆公夸飨帝，吹箫元只为秦嬴。
四月二日即事·其三
作者：王世贞
朝代：明

五云佳气蔼充闾，一绶如虹挂太虚。忽展凌波无缝袜，贪看争日砑光裾。金庭白鹿愁骖驾，玉局青羊惜授书。洒壁天浆浑胜蜜，人间大有渴相如。
四月二日即事·其二
作者：王世贞
朝代：明

小阁文窗影绿波，葳蕤不启动轻罗。竞承初日芙蓉媚，忽转轻猋翡翠过。巫雨髻鬟看渐吐，楚云环佩听来和。欲寻别后群真位，只在黄庭内景多。
四月二日即事·其四
作者：王世贞
朝代：明

琚声缥缈复徐徊，拂栋香云袅未开。北绝上妃应怅别，南真司命好重来。丹砂剩得仍为米，桃核藏来可是杯。最幸导师还召对，略言尘世有仙才。
四歌
作者：王世贞
朝代：明

季方少我才十龄，事事我觉难为兄。前年卧病辞清卿，我更失足金陵城。连枝一枯仅一荣，悔不晚耦鹿门耕。呜呼汝今已足垂千秋，鸰原血泪何时收。吾家群从兄有四，两者是兄两者弟。少者奕奕负奇气，更复温良得吾意。一倾十斗不辞醉，至竟此酒为身累。呜呼衰年得归亦不恶，谁与衔杯共欢谑。妹年三十弃我去，不能哭汝哭我父。我今六十仍加五，汝骨恐作虞山土。柔徽令则可指数，痛无彤管为挥吐。呜呼崦嵫之日不可留，人生寿夭同一丘。我有三雏弟加一，汝更翩翩白眉侄。孝友温文鲜伦匹，鸡骨支床更奇疾。三十沉沉弃白日，下从龙舒万事毕。呜呼归来庭玉俱峥嵘，忽不见汝心魂惊。
四歌·其一
作者：王世贞
朝代：明

季方少我才十龄，事事我觉难为兄。前年卧病辞清卿，我更失足金陵城。连枝一枯仅一荣，悔不晚耦鹿门耕。呜呼汝今已足垂千秋，鸰原血泪何时收。
四歌·其三
作者：王世贞
朝代：明

妹年三十弃我去，不能哭汝哭我父。我今六十仍加五，汝骨恐作虞山土。柔徽令则可指数，痛无彤管为挥吐。呜呼崦嵫之日不可留，人生寿夭同一丘。
四歌·其二
作者：王世贞
朝代：明

吾家群从兄有四，两者是兄两者弟。少者奕奕负奇气，更复温良得吾意。一倾十斗不辞醉，至竟此酒为身累。呜呼衰年得归亦不恶，谁与衔杯共欢谑。
四歌·其四
作者：王世贞
朝代：明

我有三雏弟加一，汝更翩翩白眉侄。孝友温文鲜伦匹，鸡骨支床更奇疾。三十沉沉弃白日，下从龙舒万事毕。呜呼归来庭玉俱峥嵘，忽不见汝心魂惊。
四瑞卷为顾母题
作者：王世贞
朝代：明

朱明吐南极，群祯时辐辏。上元捧玉觞，王母前称寿。三花复加一，丛芳仍再秀。何意谢庭荣，翻为顾家妇。
四送明卿夜宿玉龙桥
作者：王世贞
朝代：明

玉龙桥下水纵横，迭鼓回帆断续声。城头一片昆山月，多少人疑子晋笙。
回文·春游
作者：王世贞
朝代：明

绿草芳原平，青山一带晴。玉鞭骄试马，珠弹惹啼莺。曲奏低云度，杯深贮月明。促归传钥待，游冶遍春城。
回龙观
作者：王世贞
朝代：明

玄都飞阁倚崇墉，天子当年驻六龙。岸柳春娇宫女学，岩松秋忆大夫封。烟花万户垂宸极，云物诸陵拱帝峰。处处离宫俱望幸，不堪衰草入边容。
回龙观
作者：王世贞
朝代：明

绛节春时憩，玄宫夜不扃。薛衣屏日月，松骨破雷霆。剥落群真像，凄凉上帝庭。蚁台留雉堞，蜗壁断丹青。王气千年合，銮舆一夕经。河山被容卫，草木吐精灵。谷忆三呼应，云疑五彩停。莫将荣辱理，来此叩桑溟。
土木驿
作者：王世贞
朝代：明

夜色萧条铁骑重，曾惊燐火散千峰。蛾眉幸不歌黄鹄，鱼服愁仍困白龙。地阔金瓯元浩荡，天回玉辇转从容。因挥二晋千秋泪，于石真成勒景钟。
圣郎曲
作者：王世贞
朝代：明

来亦不寂寂，去亦不匆匆。曲盖飘婀娜，旌？结玲珑。不烦宛姨导，知他两心通。
圣郎曲
作者：王世贞
朝代：明
体裁：乐府曲辞

来亦不寂寂，去亦不匆匆。曲盖飘婀娜，旌�结玲珑。不烦宛姨导，知他两心通。
在明遗我湘竹榻走笔言谢
作者：王世贞
朝代：明

百迭香云缀露斑，梦回身似在湘山。从今去后非无客，且挂高斋一壁间。
地驱乐歌·其一
作者：王世贞
朝代：明

穹沙大潴，天公模糊。逐得一羊，走死一驹。
地驱乐歌·其五
作者：王世贞
朝代：明

郎骑白马妾坐车，偷眼少年郎不如。
地驱乐歌其三
作者：王世贞
朝代：明
体裁：乐府曲辞

头上倭髻，珍珠累垂。要郎解髻，妾自解衣。
地驱乐歌其二
作者：王世贞
朝代：明
体裁：乐府曲辞

媪爱小女，不愿女苦。愿女成长，多得夫婿。
地驱乐歌其四
作者：王世贞
朝代：明
体裁：乐府曲辞

愿为郎席，不愿为被。得郎在身，胜郎下睡。
均美兄之分宜丞取道归里
作者：王世贞
朝代：明

河壖置别筵，把袂未能捐。落日边烽出，孤星海树悬。干戈淹岁月，舟楫任风烟。直有连枝泪，畴吟春树篇。今日悟归计，秋风空羡人。尔同彭泽宰，况展柴桑轮。鸟雀稻禾熟，云霞橘柚新。倘怜缨组弟，非为罢官贫。
均美兄之分宜丞取道归里·其一
作者：王世贞
朝代：明

河壖置别筵，把袂未能捐。落日边烽出，孤星海树悬。干戈淹岁月，舟楫任风烟。直有连枝泪，畴吟春树篇。
均美兄之分宜丞取道归里·其二
作者：王世贞
朝代：明

今日悟归计，秋风空羡人。尔同彭泽宰，况展柴桑轮。鸟雀稻禾熟，云霞橘柚新。倘怜缨组弟，非为罢官贫。
坐徐四公子锦衣东园中楼即事
作者：王世贞
朝代：明

别起层楼踞露台，诸峰环列似舆台。窗中塔捧金轮出，槛外神驱碣石来。菡萏华灯疑夜日，柘枝繁鼓似晴雷。主人不作元龙简，下客惭非草赋才。
坐有石季伦金谷图事因与于鳞共赋新体一章
作者：王世贞
朝代：明

石家金谷斗繁华，春风占尽河阳花。连云锦帐五十里，压角流苏玉辟邪。瑩蹄快犊夜光衔，平头小奴火浣衫。君王珊瑚敌不得，七尺神柯产日南。回峦别起清凉台，绮楯交疏面面开。芙蕖千顷映朝日，日炙风掀香气来。杨柳低纤姹女支，琵琶小按明君辞。九齐芳尘验履迹，舞罢珍珠第赏迟。急管繁弦响清汉，酒阑金钿自凌乱。小婢收将处仲衣，胡姬解拾安仁弹。翾风退房泣秋草，绿珠转眩青春好。回眸一盼光彩生，八百蛾眉尽如扫。长安使者白鼻騧，升堂左顾何矜誇。连枝分折秋霜手，不入侯门映绛纱。何人白首咏同归，倏忽豪华事已非。唯有残霞零落处，至今犹是坠楼时。
坐有石季伦金谷图事因与于鳞共赋新体一章
作者：王世贞
朝代：明
体裁：古风

石家金谷斗繁华，春风占尽河阳花。连云锦帐五十里，压角流苏玉辟邪。莹蹄快犊夜光衔，平头小奴火浣衫。君王珊瑚敌不得，七尺神柯产日南。回峦别起清凉台，绮楯交疏面面开。芙蕖千顷映朝日，日炙风掀香气来。杨柳低纤姹女支，琵琶小按明君辞。九齐芳尘验履迹，舞罢珍珠第赏迟。急管繁弦响清汉，酒阑金钿自凌乱。小婢收将处仲衣，胡姬解拾安仁弹。翾风退房泣秋草，绿珠转眩青春好。回眸一盼光彩生，八百蛾眉尽如扫。长安使者白鼻騧，升堂左顾何矜誇。连枝分折秋霜手，不入侯门映绛纱。何人白首咏同归，倏忽豪华事已非。唯有残霞零落处，至今犹是坠楼时。
城南饮邵宪使道徵用舍弟韵
作者：王世贞
朝代：明

抱病风尘敢自安，欲归杯酒暂相宽。谁怜尺五瞻天远，且唱寻常行路难。句里芳兰留作佩，江南新箨好为冠。太阶星斗时时合，綵笔于今未可干。
城西书屋歌为赵中丞良弼
作者：王世贞
朝代：明

使君不能诛茅汝水滨，又不欲踏汝宁尘。以兹但筑城西屋，买断桃花三月春。使君读书破万卷，一上公车成鹗荐。毋论猿鹤怨后心，纵有云山梦时面。即今休沐暂为欢，里人恐惊獬廌冠。西门令尹过从易，东郭先生杖履难。王子一为歌书舍，更遣钱郎与君画。展罢烟霞四面生，歌成飞瀑南窗挂。使君百邑上头居，天子时时赐玺书。但到会心聊一看，何须不食武昌鱼。
塔光
作者：王世贞
朝代：明

飞刹耸岧峣，回风万铎敲。神光发宝树，定力转金标。熠耀浑难拟，熹微迥不消。晦惊春月上，昏忆曙星摇。法雁珠频吐，神龙烛乍飘。一灯披幻劫，万界出沈寥。自失迷津晚，俄然觉路超。不须求指示，净域本非遥。
塘栖道中得转山西报自嘲
作者：王世贞
朝代：明

长河风雪舞孤舟，兴尽真成王子猷。尘世偶然那可料，故乡明日是并州。薄禄风尘业未偿，除书一纸下钱塘。休言宦兴生平薄，已自将心度太行。
塘栖道中得转山西报自嘲·其一
作者：王世贞
朝代：明

长河风雪舞孤舟，兴尽真成王子猷。尘世偶然那可料，故乡明日是并州。
塘栖道中得转山西报自嘲·其二
作者：王世贞
朝代：明

薄禄风尘业未偿，除书一纸下钱塘。休言宦兴生平薄，已自将心度太行。
塞上辞
作者：王世贞
朝代：明

人言塞上老，不恨塞上老。但恨作别时，握手太草草。
塞外得李伯承比部见寄诗有感
作者：王世贞
朝代：明

蓟门春草易临岐，回首风尘始自悲。鸿雁书来明月戍，故人吟罢白云司。曲中杨柳知相忆，别后刀环未可期。闻道朱弦多怅望，莫将流水受人疑。
塞鸿秋
作者：王世贞
朝代：明

月昏昏，罢转霓裳队。漏沈沈，忽呀铜龙闭。冷清清，暗滴梨花泪。懒丕丕，绣出鸳鸯翅。流苏七宝围，破玉千金赐。猛追寻，认做了前生事。
壬午元日与敬美祝圣少饮即事
作者：王世贞
朝代：明

参差兰玉映阶新，双引金绯祝紫宸。少选便寻居士服，尔时聊现宰官身。三分柏酒夸婪尾，千树梅花斗早春。弟劝兄酬休惜醉，眼前俱是太平人。
壬午初冬忽传明卿有非常耗者得书喜剧因成一律情见乎辞
作者：王世贞
朝代：明

矫首南云眼剧穿，银钩乍展独欣然。人惊罔象珠仍得，我识随侯月故圆。久自千秋归大雅，何妨七日宴钧天。病夫粗了区中事，进尔同皈第四禅。
壮歌行赠沈嘉则游闽
作者：王世贞
朝代：明

四明之海一杯水，那能便灭男儿趾。北过钱塘泛震泽，处处观涛壮心起。已许芙蓉作报恩，还将明月寻知己。君不见吴下王元美，君不见吾家好弱弟。双披鸿濛万古色，并卧白雪空山里。以兹相对辄尽觞，慷慨悲歌泣数行。世间事事俱肮脏，身后人人归渺茫。荆岭初云未睹白，燕台落日居然黄。穷来扪舌恐不在，客处誇腰那得强。屈指诸侯太寂寂，唯有七闽紫气凌穹苍。闽中日日捷书至，白茅方印劳飞骑。辕门秋霜高瘴天，幕府春风在平地。中丞缓带容揖客，将军解衣延死士。沈夫子，黄金虽如山，愿汝唾莫视。寸心此际如有托，十口何烦向人计。低昂百氏银不律，挥霍千秋铁如意。沈夫子，为汝歌，汝今当柰何。若过延津语太阿，人间未几冲波去，底事精光出绛河。
壶公楼之背对广心池之小浮玉
作者：王世贞
朝代：明
体裁：古风

中弇固饶奇，其阳颇狭塞。未畅目界观，而以疲足力。兹楼既北启，恍若天地阔。流峙贾其华，明晦异昕夕。当眸小浮玉，宛宛自为色。呼酒一酹之，与尔相主客。却笑壶公壶，假幻成所适。
壶公楼之背对广心池之小浮玉
作者：王世贞
朝代：明

中弇固饶奇，其阳颇陕塞。未畅目界观，而以疲足力。兹楼既北启，恍若天地阔。流峙贾其华，明晦异昕夕。当眸小浮玉，宛宛自为色。呼酒一酹之，与尔相主客。却笑壶公壶，假幻成所适。
壶公篇
作者：王世贞
朝代：明

昔有汝南白头翁，手提玉壶称壶公。壶中美酒十万斛，桃花树树骄春风。长房小儿错狡狯，三试不过同沙虫。我今但入不肯出，一醉天地无终穷。
复与诸君游张氏园
作者：王世贞
朝代：明

休沐时相过，犹言惜未频。风尘馀此地，山水更何人。高咏销兰烬，清辉掩桂轮。冰盘荐沈绿，不道故侯贫。散地容疏放，微名罢讨论。酒徒余渐老，诗道尔谁尊。抵掌回高睨，披襟就大言。狂来据盘石，星斗乱堪扪。不必誇幽胜，唯应事事宜。秋阴生桧早，暝色赴花迟。侍立颜如玉，争论肉胜丝。君看广陵散，何异郢中词。洗却侯家态，胡床仅薜萝。莺花吾暂主，鸡黍客贪过。雌霓飞梁挂，雄风岸帻多。寻幽更移席，兴到即为歌。烦暑辞高栋，严更起丽谯。坐寒云母障，词艳雪儿调。物性幽堪狎，时情短易消。祗言乘月散，策马曙光摇。
复与诸君游张氏园·其一
作者：王世贞
朝代：明

休沐时相过，犹言惜未频。风尘馀此地，山水更何人。高咏销兰烬，清辉掩桂轮。冰盘荐沈绿，不道故侯贫。
复与诸君游张氏园·其五
作者：王世贞
朝代：明

烦暑辞高栋，严更起丽谯。坐寒云母障，词艳雪儿调。物性幽堪狎，时情短易消。祗言乘月散，策马曙光摇。
复与诸君游张氏园其三
作者：王世贞
朝代：明
体裁：五言律诗

不必誇幽胜，唯应事事宜。秋阴生桧早，暝色赴花迟。侍立颜如玉，争论肉胜丝。君看广陵散，何异郢中词。
复与诸君游张氏园其二
作者：王世贞
朝代：明
体裁：五言律诗

散地容疏放，微名罢讨论。酒徒余渐老，诗道尔谁尊。抵掌回高睨，披襟就大言。狂来据盘石，星斗乱堪扪。
复与诸君游张氏园其四
作者：王世贞
朝代：明
体裁：五言律诗

洗却侯家态，胡床仅薜萝。莺花吾暂主，鸡黍客贪过。雌霓飞梁挂，雄风岸帻多。寻幽更移席，兴到即为歌。
复张幼于
作者：王世贞
朝代：明

荆璞虽自良，在閟谁见赏。鸣球悬东序，匪搏焉为响。托契并冲融，扬辉何高朗。之子邓林彦，髫年吐神爽。鸾姿谢雕饰，蠖伏韬宏养。虽尔时所趣，居然汰群奖。九域衡捭阖，千龄恣偃仰。乃以拙薄姿，当君中心往。御李匪自华，比杨仍差长。树敌牙颊间，抗交云霞上。携手汎具区，所睹但泱漭。日月驰双驭，乾坤发遥想。勖哉爱兰芬，毋使沦霜莽。
复陪子愿侍御过家弟敬美澹圃作
作者：王世贞
朝代：明

皎然冰玉见风姿，况有新篇斗色丝。不尽弇园仍澹圃，为探周鼎复秦碑。谈温草树寒从破，坐久星河莽下垂。唯有陇梅尤气色，似闻先卜早春期。三径衡门有荷蓑，野情能不避双呵。使君文逼东西汉，处士山连大小何。偷暖地棠残紫在，狎寒天竹乱红多。莫疑车骑邢侯简，为恐霜威恼薜萝。
复陪子愿侍御过家弟敬美澹圃作·其一
作者：王世贞
朝代：明

皎然冰玉见风姿，况有新篇斗色丝。不尽弇园仍澹圃，为探周鼎复秦碑。谈温草树寒从破，坐久星河莽下垂。唯有陇梅尤气色，似闻先卜早春期。
复陪子愿侍御过家弟敬美澹圃作·其二
作者：王世贞
朝代：明

三径衡门有荷蓑，野情能不避双呵。使君文逼东西汉，处士山连大小何。偷暖地棠残紫在，狎寒天竹乱红多。莫疑车骑邢侯简，为恐霜威恼薜萝。
夏初临·苦热简王参军
作者：王世贞
朝代：明

燕诉馀愁，蝉鸣新怨，千唆万弄斜阳。斗大书斋，无端夏日偏长。碧纱单挨流光。觑残榴、褪尽红妆。孤松犹瘦，清阴正稀，难据胡床。常时河朔，避暑传觞，醉乡天远，归路仓皇。隐囊纱帽，故人别号清凉。但过何妨。对弹棋、散帙焚香。逞疏狂，高歌羽声，片片飞霜。
夏夕谢山人冯户曹朱驾部伯邻峻伯于鳞三比部见过分韵得天字时谢将有行期
作者：王世贞
朝代：明

门巷高轩过，琴尊别思悬。明珠动深夜，白雪破炎天。浊酒能中圣，狂歌竞谪仙。还欣竹林赏，西傍禁城偏。